text:
फ्रीडा पिंटो
फ्रीडा सेलेना पिंटो (जनम 18 अक्टूबर 1984) एक ठो भारतीय अभिनेत्री बाड़ी जे अबतकले मुख्य रूप से अमेरिकी आ ब्रिटिश फिलिम सभ में काम कइले बाड़ी। इनके जनम आ पालन-पोषण मुंबई में भइल आ बचपने में ई निश्चित कर लिहली कि उनके ऐक्ट्रेस बने के बाटे। बिद्यार्थी जीवन में मुंबई के सेंट ज़ेवियर्स कॉलेज में ऊ नाटकन में हिस्सा लें। ग्रेजुएशन के पढ़ाई के बाद कुछ दिन ले मॉडल के काम कइली आ ओकरे बाद टीवी प्रस्तुतकर्ता बन गइली।
पिंटो के पहिचान मिलल ब्रिटिश फिलिम स्लमडॉग मिलियनेयर (2008) से, जे इनकर पहिली फिलिम रहल। एह फिलिम में ऊ लतिका के रोल में रहली आ एह फिलिम में उनके काम के बहुत तारीफ भी मिलल। एह फिलिम में काम खातिर, पाम स्प्रिंग इंटरनेशनल फिलिम फेस्टिवल में इनके ब्रेकथ्रू परफौरमेंस अवार्ड मिलल आ ब्रिटिश एकेडमी फिल्म अवार्ड के भी कई ठे श्रेणिन में इनकर नामांकन भइल। एकरे अलावा, इनकर नामांकन ऍमटीवी मूवी अवार्ड्स आ टीन च्वाइस अवार्ड्स खातिर भी भइल। एह फिलिम के बाद पिंटो कई ठे अमेरिकी आ ब्रिटिश प्रोडक्शन में बनल फिलिम सभ में लउकली, जवना में ई कई बेर सहजोगी कलाकार के रोल में भी रहली। पिंटो के सभसे बड़ सफलता मिलल साइंस फिक्शन फिलिम राइज ऑफ दि प्लैनेट ऑफ एप्स (2011) से। एकरा बाद, पिंटो के ब्यापक पहिचान मिलल जब ऊ माइकल विंटरबॉटम के फिलिम तृष्णा (2011) में टाइटिल कैरेक्टर के रोल कइली। अगिली फिलिम डेजर्ट डांसर (2014) में इनके परफारमेंस के समालोचक लोग भी सराहल।
हालाँकि, बिदेसी फिलिम सभ में भारतीय नारी के रूढ़ पहिचान तूरे खातिर भारतीय मीडिया पिंटो के तारीफ कइलस बाकिर अभिन ले भारतीय सिनेमा में उनके एह हिसाब से कम पहिचान मिलल बाटे। अपना फिलिम कैरियर के आलावा ऊ नारी सशक्तीकरण खातिर आवाज उठावे आ अन्य मानवतावादी मुद्दा सभ के परमोशन से भी जुड़ल बाड़ी।
बिसयसूची
सुरुआती जीवन आ पृष्ठभूमि[संपादन]
फ्रीडा के जनम 18 अक्टूबर 1984 के बंबई (अब मुंबई) में,[2] एक ठो मंगलोरी कैथोलिक परिवार में भइल,[नोट 1] आ उनुके परिवार गोवा के पुर्तगाली कॉलोनी से निकलल समुदाय के हिस्सा हवे।[4][5][6] उनुके महतारी सिल्विया पिंटो मुंबई के गोरेगाँव में सेंट जॉन्स युनिवर्सल स्कूल में प्रेंसपल रहली, आ पिताजी, फ्रेडरिक पिंटो, बैंक ऑफ बड़ौदा में सीनियर ब्रांच मैनेजर रहलें। उनुके बड़ बहिन, शेरॉन, एनडीटीवी में काम करे ली।[7]
पिंटो के परवरिश मलाड में एक ठो मध्यवर्गीय परिवेश में भइल।[8][9] ऊ जब पाँच बरिस के रहली तब पहिली बेर ऐक्ट्रेस बने के इच्छा जाहिर कइली,[10][11] आ अकसरहा टीवी देख के कलाकारन के नकल उतारें।[10][12] बाद में ऊ इयाद करे ली कि उ 1994 में सुष्मिता सेन के मिस यूनिवर्स के खिताब जीते से परभावित भइली, आ बतवेली कि "पूरा देस के उनुपर नाज रहल, हमहूँ ओही में से इक रहलीं, एक दिन हमहूँ अइसने कुछ कइल चहलीं"।[13] पिंटो सुरुआत में मलाड के कार्मेल ऑफ सेंट जोसेफ़ स्कूल में पढ़ली,[14] आ बाद में सेंट ज़ेवियर्स कॉलेज में। उनुके ग्रेजुएशन के मुख्य बिसय अंगरेजी साहित्य रहल, आ साथ में मनोबिज्ञान आ अर्थशास्त्र।[12][15] कॉलेज के जमाना में, ऊ छोटमोट नौसिखुआ थियेटर सभ में हिस्सा लिहली,[12] बाकी मॉडलिंग आ एक्टिंग से 2005 में ग्रेजुएशन पूरा करे ले परहेज कइली।[16]
सुरुआते से एक्टिंग के रूचि रहले के बावजूद, पिंटो अपना कैरियर खातिर रस्ता चुने में भरम में रहली जबले कि ऊ कॉलेज के समय में मॉन्स्टर (2003) ना देखली। ऊ बतावेली कि: "हमके बुझाला कि जब हम मॉन्स्टर देखलीं ... तबे हम नीक से बुझलीं। हमरा के एगो रास्ता चुने के पड़ी। हमके कुछ अइसने करके पड़ी, कुछ अइसन जे पुरा तौर पर सबकुछ बदल देवे वाला होखे।"[17] 2005 में पिंटो मॉडलिंग कैरियर के सुरुआत कइली आ एलीट मॉडल मैनेजमेंट ज्वाइन कइली,[2] आ अढ़ाई साल ले एह संस्था के साथे काम कइली।[12] ऊ कई ठे टीवी बिग्यापन सभ में लउकली जिनहन में ऊ रिंगले के चिलगम, स्कोडा, वोडाफोन, एयरटेल, वीजा, ईबे, आ डि बीयर्स के परचार कइली।[18]
लगभग ओही समय, पिंटो टेलीविजन शो आ फिलिम खातिर ऑडिशन देवे सुरू कइली। उनके जी टीवी इंटरनेशनल के एक ठो यात्रा आधारित शो फुल सर्किल, होस्ट करे खातिर चुन लिहल गइल आ ई प्रोग्राम 2006 से 2008 ले प्रसारित भइल।[11] एह शो के दौरान उनुके कई देस के यात्रा करे के मोका मिलल जेह में अफगानिस्तान, फिजी, मलेशिया, सिंगापुर आ थाईलैंड सामिल बाड़ें।[19] एकरे बाद उनके कई ठो बॉलिवुड आ हॉलिवुड के फिलिम सब खातिर ऑडिशन देवे के मोका मिलल जेह में क्वांटम ऑफ सोलेस में बौंड के हिरोइन बने खातिर ऑडिशन भी सामिल रहल, हालाँकि, एम्मे उनके बिफलते मिलल।[12][17][19] पिंटो बाद में ई दावा करे ली कि ऊ एक ठो निम्मन अनुभव रहल जेह में उनुके बहुत कुछ सीखे के मिलल, आ कहेली कि "(हम) खुस बाड़ीं कि जवन भी, जइसे भी भइल। हमरा के रिजेक्टो होखल जरूरी रहल, आ हमके ई सीखे क जरूरत रहल कि ई सगरी एह गेम के हिस्सा हवे... हम 100 बेर रिजेक्ट हो सकत रहलीं, लेकिन हम निश्चित रहलीं कि [कम से कम] एक चीज जरूर अइसन होखी जे हमरा के मिले खातिर निश्चित होखी।"[20]
एक्टिंग कैरियर[संपादन]
सुरुआत आ सुरुआती सफलता (2008-10)[संपादन]
2007 में, पिंटो के मॉडलिंग एजेंसी, इनके आ अउरी छ गो मॉडल लोग के डैनी बॉयल के फिलिम स्लमडॉग मिलियनायर (2008) में हिरोइन के लीड रोल खातिर बीछलस, एह फिलिम के कास्टिंग डाइरेक्टर के अनुरोध के बाद।[2][12] छ महीना के ब्यापक ऑडिशन से गुजरे के बाद, पिंटो के "लतिका", जे मुख्य किरदार "जमाल" (देव पटेल द्वारा रोल कइल गइल) के चाहत के रूप में फिलिम में देखावल एक ठो लड़की रहल, के रोल हासिल भइल।[21] प्रोडक्शन-बाद के दौर में, पिंटो मुंबई में बेरी जॉन किहाँ एक्टिंग सीखे के एक ठो कोर्स कइली।[7] हालाँकि, एह कोर्स के दौरान उनके एक्टिंग के "तकनीकी पहलू" सीखे के मिलल, ऊ बतवली की "वास्तविक अनुभाव के मामिला में देखल जाय त, सीधे जा के रोल के निभावले नियर कौनों चीज नइखे... एही से जहाँ तक हमार बात बा, हमार पसंदीदा एक्टिंग इस्कूल डैनी बॉयल के संघे बितावल छ महीना के ऑडिशन के समय रहल"।[12] एकरा कहानी आ साउंडट्रैक के नजरिया से स्लमडॉग मिलियनायर के महत्त्व रहल आ ई एक ठो स्लीपर हिट रहल;[22][23] $15 मिलियन के बजट में बनल ई फिलिम दुनियाभर में US$377.9 मिलियन के कमाई कइलस।[24] 81वां एकेडमी अवार्ड्स में ई सबसे सफल फिलिम रहल जहाँ ई दस गो श्रेणिन में एकर नामांकित भइल आ एह में से आठ गो पुरस्कार जीत लिहलस, जवना में बेस्ट पिक्चर के अवार्ड भी शामिल रहल।[25] पिंटो के पाम स्प्रिंग्स अंतर्राष्ट्रीय फिलिम फेस्टिवल में "ब्रेकथ्रू परफार्मेंस" के पुरस्कार मिलल, आ फिलिम के सहजोगी कलाकार लोग के साथ इनके कौनों मोशन पिक्चर में आउटस्टैंडिंग परफार्मेंस के स्क्रीन एक्टर्स गिल्ड अवार्ड मिलल।[26][27] इनके बेस्ट सपोर्टिंग ऐक्ट्रेस के बाफ्टा अवार्ड खातिर भी नामांकन भइल।[28] पिंटो के फिलिम में परफार्मेंस, आलोचक लोग के कम धियान खींच पवलस काहें से की फिलिम में इनके परदा पर उपस्थिती सीमित मात्रा में रहल। दि टेलिग्राफ (कलकत्ता) के राय में इनके किरदार पर "कौनों राय बनावल मुश्किल रहल"; एक ठो अउरी कॉलम लिखे वाली लेखिका भारती ऍस॰ प्रधान नोट कइली "स्लमडॉग मिलियनायर फ्रीडा के अभिनय क्षमता के कौनों परिच्छा ना रहल।"[11]
स्लमडॉग मिलियनायर के सफलता के बाद पिंटो दू गो आर्ट हाउस प्रोडक्शन साइन कइली।[29][30] वूडी एलेन के कॉमेडी-ड्रामा यू विल मीट अ टाल डार्क स्ट्रेंजर (2010),[31] में ऊ एंटोनियो बोंदेरास, जोश ब्रोलिन, एंथनी हॉपकिंस, अनुपम खेर आ नाओमी वाट्स के संघे काम कइली[32] पिंटो एह फिलिम में एक ठो "रहस्यमय औरत" के किरदार निभवली जे फिलिम में ब्रोलिन द्वारा खेलल गइल किरदार के धियान खींचे वाली औरत के रहल। ए फिलिम के 2010 कान फिलिम फेस्टिवल में प्रीमियर भइल आ रिलीज के बाद ई मिललजुलल समीक्षा पवलस।[33][34] एकरा बाद पिंटो जुलियन श्नाबेल के फिलिम मिराल (2010) में काम कइली जवन की रुला जेब्रियल के आत्मकथात्मक उपन्यास पर बनल फिलिम रहल, एक ठो फिलिस्तीनी औरत के कहानी, जे इजराइल में अनाथ के रूप में रिफ्यूजी कैम्प में बड़ भइल रहल।[35] फिलिम के फिलिस्तीनी इलाका में प्रोडक्शन सुरू होखे के पहिले, एह इलाका की कई ठे रिफ्यूजी कैम्पन में जा के पिंटो अपना रोल के तइयारी कइली।[36] पिंटो के कहनाम रहल की ऊ एह किरदार के भइल अनुभव से अपना के जोड़ के देख सकत रहली काहें की उनके अपना रिश्तेदार लोग के चालीस के दसक के दौरान भारत बिभाजन के समय भइल अनुभव के जानकारी रहल।[36] फिलिम के ज्यादातर नकारात्मक समीक्षा मिलल,[37][38] आ पिंटो के परफार्मेंस के बारे में समालोचक लोग के राय एकमत ना रहल:[39] दि इंडिपेंडेंट के ज्योफ्री मैकनैब की "मिराल ... पिंटो द्वारा बहुत डूब के निभावल गइल",[40] जबकी दी गार्जियन के पीटर ब्रैडशॉ कहलें की "[पिंटो] असहज आ आउटकास्ट लउकली"।[41]
2011-वर्तमान[संपादन]
2011 में पिंटो के चार गो फिलिम रिलीज भइल। पहिली एक ठो साइंस फिक्शन फिलिम, राइज ऑफ दि प्लैनेट ऑफ द एप्स रहल जे प्लैनेट ऑफ द एप्स सीरीज के रिबूट फिलिम रहल।[42] एह फिलिम में ऊ कैरोलिन अरान्हा नाँव के एक ठो प्राइमेटोलॉजिस्ट के किरदार निभवली, जे जेम्स फ्रांको द्वारा निभावल मुख्य किरदार के प्रेम में पड़ गइल रहल।[35][43] अपना रोल के तइयारी ऊ जेन गुडाल नाँव के अंगरेज मानवबिज्ञानी के कैरियर पर रिसर्च कइली।[29] फिलिम के दुनिया भर में कुल कमाई US$481.8 मिलियन रहल; अप्रैल 2016 तक ले ई फिलिम पिंटो के सभसे ढेर कमाई करे वाली फिलिम बा।[44] पिंटो के किरदार के बहुत ढेर एक दिसात्मक होखले खातिर आलोचना भइल: इंडिपेंडेंट के एंथनी क्विन्न एकरा के फेलियर कहलें[45], आ दि हॉलीवुड रिपोर्टर के टॉड मैककार्टी एह किरदार के "परदा पर सालन बाद लउके वाली अइसन बोर करे के हद तक सजावटी गर्लफ्रेंड" के रूप में बर्णन कइलें।[46] माइकल विंटरबॉटम के तृष्णा में फ्रीडा एह साल में दुसरा बेर परदा पर लउकली। ई फिलिम थॉमस हार्डी के उपन्यास टेस ऑफ दि ड्यूबरविले पर आधारित रहल आ पिंटो एह में एक ठो राजस्थानी किसान के लड़की के रोल कइली जे एगो ब्रिटिश-पैदाइश वाला भारतीय होटल ब्यव्सायी, जेकर रोल रिज अहमद कइलें, के इहाँ काम करे खातिर आपन घरबार छोड़ देले।[47][48] एह फिलिम के प्रीमियर 2011 के टोरंटो इंटरनेशनल फिलिम फेस्टिवल में भइल आ समालोचक लोग के बीच एह पर मिलल-जुलल प्रतिक्रिया रहल।[49][50] इंडिया टुडे के निशांत बारी, पिंटो के खातिर एह रोल के तबतक ले के "सभसे महत्वपूर्ण" रोल बतवलें।[51] दि गार्जियन के फिलिप फ्रेंच कहलें की पिंटो एह लीड रोल में "बाँध लेवे वाला" काम कइली,[47] जबकि शिकागो सन-टाइम्स के रोजर एबर्ट उनके रोल के "तकनीकी तौर पर सुंदर" बतवलें।[52] एकरे बिपरीत, दि न्यू यॉर्क टाइम्स के मैन्होला दार्गिस पिंटो के बारे में लिखलें की "[ऊ फिलिम के] एक ठो सबसे खूबसूरत आकर्षण [रहली] बाकी ऊ आ उनके डाइरेक्टर तृष्णा के धड़कन देवे में सफल ना भइल लोग"।[53]
2011 में पिंटो के तीसरा रोल राजकुमारी लीला के रहल, एक ठो कम पहिचान पावे वाली फिलिम डे ऑफ दि फाल्कन,[नोट 2][54] 1930 के दशक के मध्य पूर्व के परिवेश में स्थापित सामयिक ड्रामा रहल आ एह में पिंटो के एंटोनियो बरबस, मार्क स्ट्रांग आ लिया केबेड से साथ लिहल गइल रहल।[55] लगभग हर तरफ से नकारात्मक समीक्षा के बावजूद , दि न्यूयॉर्क टाइम्स के एंडी वेबस्टर पिंटो आ केबेड के "रिफ्रेशिंग" बतवलें आ "दमघोंटू पुरुष-प्रभावशाली माहौल के बीच में [इनहन लोग के स्वतंत्र] मौजूदगी के तारीफ़ कइलें"।[56] पिंटो के परदा पर एह साल के अंतिम मौजूदगी रहल फैंटेसी-एक्शन फिलिम इम्मोर्टल्स, जवना में ऊ ऑरेकल पुजारिन फीड्रा के रोल कइली।[57] समीक्षक लोग के बीच मिलजुल-से-सकारात्मक समीक्षा पावे,[58] के बावजूद फिलिम कुल US$226.9 million के कमाई दुनिया भर में कइलस।[59] दि हॉलीवुड रिपोर्टर खातिर लिखत समय टॉड मैककार्टी लिखने की फीड्रा के किरदार के पिंटो द्वारा "सक्षमता से मूर्तिमान" कइल गइल।[60]
2011 के बाद दू साल ले पिंटो के कवनों फिलिम ना आइल। 2013 में, ऊ ब्रूनों मार्स के म्यूजिक वीडियो "गोरिल्ला" में लउकली। भारतीय मीडिया उनके म्यूजिक वीडियो में एक्टिंग करे के आलोचना कइलस; दि टाइम्स ऑफ इंडिया आ हिंदुस्तान टाइम्स एकरा के तुच्छ नचनिया के रोल नियर बता के एकर निंदा कइलें।[61][62] एही साल, पिंटो गर्ल राइजिंग नाँव के डाकुमेंटरी फिलिम में कथाबाचक (नैरेटर) रहली, जेकरा के दुनिया भर में लड़िकिन के शिक्षा खातिर गर्ल राइजिंग नाँव के कैम्पेन खातिर बनावल गइल रहल।[63]
एह दू साल के गैप के बाद सिनेमा के परदा पर पिंटो के हाजिरी भइल एक ठो जीवनी आधारित ड्रामा डेजर्ट डांसर (2014) में जवन की ईरानी कोरियोग्राफर अफ़शीं ग़फ़ारियाँ के जीवन कथा के बारे में रहल।[64] रीस रिची द्वारा अभिनीत हीरो के किरदार के प्रेमिका, एलियाह नाँव के लड़की, के रोल पिंटो कइली, जे एक ठो हिरोइन के नसाखोर रहल। [65] ए रोल के जरूरत के मोताबिक पिंटो के लगातार चउदह हप्ता ले आठ घंटा रोज नाच सीखे के ट्रेनिंग करे के पड़ल।[66] ऊ युनाइटेड स्टेट्स के कुछ नशा छोड़ावे वाला सेंटर सभ के भी दौरा कइली जवना से ऊ अपना रोल के पूरा नीक से तइयार क सकें।[67] एकरा के ज्यादातर नकारात्मक समीक्षा मिलल,[68][69] हालाँकि, दि न्यू यॉर्क टाइम्स की एंडी वेबस्टर ई जरूर नोट कइलें की "पिंटो, बिना फोकस आ बिना लिखल रोल के बावजूद, ध्यानखींचे लायक रहली"।[65]
2015 में पिंटो क पहिली फिलिम टेरेंस मलिक के नाइट ऑफ़ कप्स नाँव के एक ठो प्रायोगिक फिलिम रहल जेह में क्रिश्चियन बेल, केट ब्लैंचेट, नटाली पोर्टमैंन आ एंटोनियो बांदेरस के लिहल गइल रहल।[70] ऊ हेलेन नाँव के एक ठो मॉडल के रोल कइली जेकरा साथे फिलिम में बेल कुछ समय खातिर "चलताऊ रिश्ता" रखे लें।[71][72] बिना स्क्रिप्ट के एक्टिंग करे के बारे में पिंटो बतवली: "पहिला दिने ई जरूर दिमाग के नस झकझोर देवे वाला तनाव वाला होला काहें की आपके मालुम ना होला कि आप का करे जा रहल बानी। बाकी एक बेर जब आपके बुझा जाला एकरा बाद एकर [बिना स्क्रिप्ट के एक्टिंग करे के] कौनों [खास] मतलब ना रह जाला। हकीकत में ई बहुत रिलैक्स करे वाला होला। ई आजादी देवे वाला आ खेलवाड़ नियर होला। ई अइसन अनुभव होला जेकरा के हम पूरा तरीका से अंकार कइलीं"।[73] 65वाँ बर्लिन इंटरनेशनल फिलिम फेस्टिवल के प्रतियोगिता खंड में प्रीमियर करे के साथ[74][75] फिलिम के समालोचक लोग से मिलजुल प्रतिक्रिया आ समीक्षा मिलल।[76][77] मार्च 2016 में फिलिम रिलीज भइल।[78] पिंटो, यूनिटी फिलिम के 100 गो नैरेटर लोग में से एक रहली, जवन की एक ठो डाकुमेंटरी फिलिम रहल जे पृथ्वी पर बिबिध जिया-जंतु के प्रजाति सभ के आपसी रिश्ता के उजागर करे खातिर बनावल गइल रहल।[79] इनके एही साल रिलीज होखे वाली तिसरकी फिलिम, कोलंबियाई एक्शन-ड्रामा फिलिम, ब्लंट फ़ोर्स ट्रॉमा रहल जेवना में ऊ रायन क्वांटन आ मिकी रोरके के सोझा काम कइली आ एगो अइसन औरत के रोल कइली जे अपने भाई के मर्डर के पड़ताल करत रहल।[80]दि हॉलीवुड रिपोर्टर के जॉन डिफोर फिलिम के आलोचना ई कह के कइलें कि "ई अपना के ओसे ढेर सीरियसली लेत बा जेतना कि एकरा के दर्शक लोग लेई"।[81] अक्टूबर 2015 तक ले [update], पिंटो, एंडी सेर्किस के जंगल बुक में काम क रहल बाड़ी जेवन की रुडयार्ड किपलिंग के दि जंगल बुक के पिक्चर रूपांतरण बा।[82] पिंटो मोगली के गोद लेवे वाली महतारी मेसुआ के रोल कर रहल बाड़ी[73][83]
व्यक्तिगत जीवन[संपादन]
फिलिम कैरियर सुरू होखे से पहिले, पिंटो के सगाई रोहन एंटाओ से भइल रहल, जे एक समय में उनके पब्लिकिस्ट रहलें। पिंटो जनवरी में ई रिश्ता खत्म करि के स्लमडॉग मिलियनेयर वाला साथी कलाकार देव पटेल के साथे डेटिंग करे लगली।[84] लगभग छह साल के संबंध के बाद ई जोड़ी दिसंबर 2014 मे अचानक अलग हो गइल।[85] "स्लमडॉग मिलियनेयर" के सफलता के बाद पिंटो के कौनों स्थाई अस्थान ना रहि गइल आ ऊ आपन समय मुंबई, लंदन आ लॉस एंजेलिस के बीच बाँट दिहली,[16][84][86] 2015 मे यूऍसए टुडे के दिहल इंटरभ्यू मे, ऊ ई कहली कि अब ऊ लॉस एंजेलिस में रहे ली।[87]
नारीवाद हमरा खातिर बराबरी हवे। केहू आदमी औरत से ऊपर नइखे आ एकर उलटा भी। नारीवाद एक ठो गलत स्थापति आ समझल गइल बिसय बा। जइसहीं हमनी के कहीं ला जा नारीवाद, एकर मतलब ई ना होला कि सगरी आदमी औरतन के नीचे हो जाँय आ औरत संसार पर शासन करे वाली बन जाँय। एगो प्रगतिशील देस भा दुनिया खातिर एकही रास्ता बाटे कि आदमी आ औरत सब एक दुसरा के बराबर मान के बेहवार करे।
अपना एक्टिंग कैरियर के साथे-साथ, पिंटो, सक्रिय रूप से कई ठे [[मानवतावाद|मानवतावादी मुद्दा सब मे इन्वाल्व बाड़ी आ औरतन आ सुबिधाहीन लड़िका-बच्चा सभ बदे आवाज उठावत बाड़ी।[89][90] एह संबंध में ऊ एंजेलिना जौली आ मलाला यूसुफजई के आपन "बड़हन" प्रेरणास्रोत बतावे ली।[91] 2010 मे, पिंटो, आंद्रे अगासी आ स्टेफी ग्राफ के साथ जुड़ली उनहन लोग के मानवप्रेमी संस्था, अगासी फ़ौंडेशन के सपोर्ट में। ऊ सुबिधाहीन लड़िकन खातिर शिक्षा के लक्ष्य ले के आयोजित "15वाँ ग्रैंड स्लैम फॉर चिल्ड्रेन" के सालाना फंड जुटावेवाली के तौर पर $75,000 जुटवली।[92][93] दू साल बाद, ऊ प्लान इंटरनेशनल के बिकॉज आइ ऍम अ गर्ल के बैस्विक दूत नियुक्त भइली,[94] जे लाखन लड़िकिन के गरीबी से ऊपर उठा के लैंगिक समानता के आगे बढ़ावे खातिर काम करे वाली कैम्पेन हवे। [95]
2013 मे, पिंटो, शिक्षा, सेहत आ न्याय नियर महिला संबंधी मुद्दा सब खातिर फंड जुटावे आ जागरूकता फइलावे खातिर चलावल, गूशी के "चाइम फॉर चेंज" कैम्पेन खातिर बनल बीडियो क्लिप में लउकली।[96] एकरे अगिला साल, ऊ लंदन में आयोजित "लड़िकिन के अधिकार सम्मलेन" में हिस्सा लिहली आ महिला खतना आ बाल बिबाह जइसन मुद्दा सभ पर अउरी प्रगति करे खातिर गोहरवली।[97] मार्च 2015 मे, पिंटो, लेस्ली उडविन के 2012 दिल्ली गैंग रेप पर बनल डाकुमेंटरी, इंडियाज डॉटर, के भारत सरकार द्वारा प्रतिबंधित करे के खिलाफ बोलली।[98] यूनाइटेड स्टेट्स में एकरे प्रीमियर के दौरान, ऊ कहली कि ई फिलिम के लोग ले पहुँचे के जरूरत बाटे काहें से कि ई कौनों "शर्मनाक-भारत डाकुमेंटरी" नइखे।[99] 2015 के एक इंटरव्यू में ऊ कहली: "ई फिलिम कौनों ओर से भी, समस्या के सोझुरावे खातिर हिंसा के सहारा के बिचार नइखे फइलावत। वास्तव में, हमनी के जेवन कहत बानी जा ऊ ई बा कि, हमनी के हमेशा इ सभसे सभ्य संभव तरीका से कइल जाय।"[100]
फरवरी 2016 मे, पिंटो ई घोषणा कइली कि ऊ एक ठो एनजीओ "वी दू इट टुगेदर" के हिस्सा बनिहें, आ ई संस्था नारी सशक्तिकरण पर केंद्रित फीचर फिलिम, डाकुमेंटरी आ टेलीविजन शो सभ खातिर फाइनेंस उपलब्ध करावेले।[89]
मिडिया इमेज[संपादन]
हालाँकि, पिंटो स्लमडॉग मिलियनेयर में एक ठो छोटहने रोल कइली, फिलिम में उनके काम के भरपूर पहिचान मिलल।[101][102] मीडिया में उनके रोल आ कमाई के बारे में कइयन बेर अनुमान लगावल गइल।[16][103] मार्च 2009 में, टेलीग्राफ फ्रीडा के सभसे ढेर पेमेंट वाली भारतीय फिलिम एक्ट्रेस के रूप में रिपोट कइलस,[104] हालाँकि, ऊ एह समय तक कौनों भी बॉलीवुड फिलिम में ना लउकल रहली।[105] सीएनएन-आइबीएन उनके "पच्छिम में भारत के बेस्ट एक्सपर्ट" के रूप में बतवलस,[106] जबकि दि टेलीग्राफ (कलकत्ता) इनके भारत से निकलल सभसे बड़ ग्लोबल स्टार बतवलस।[101]
पिंटो कई बेर कई ठे पत्रिका सभ द्वारा आयोजित फैशन पोल में शामिल भइल बाड़ी।[107][108] साल 2009 में, पीपल के लिस्ट में —"दुनिया के सबसे सुंदर लोग" आ "दुनिया के सबसे बेस्ट पहिनावा वाली औरत" के श्रेणी में पिंटो के जगह मिलल।[109][110] ओही साल, पिंटो वोग के "टॉप टेन सभसे स्टाइलिस्ट औरत" के लिस्ट में शामिल रहली।[111] 2011 में, लॉस एंजेलिस टाइम्स मैगजीन के तइयार कइल लिस्ट "फिलिम जगत के 50 सभसे खूबसूरत औरत" में सामिल होखे वालिन में पिंटो अकेल भारतीय रहली।[112] अगिला बरिस, पीपल पत्रिका इनके "हर उमिर में सभसे खूबसूरत" लोग में शामिल कइलस।[113] उनके आस्क मेन के तइयार कइल पोल आधारित लिस्ट "टॉप 99 सभसे ढेर चाहल जाए वाली औरत" में 2010 से 2012 ले लगातार सामिल कइल गइल।[114][115][116]
2009 में, लोरियाल पैरिस खातिर प्रवक्ता बनावल गइली।[117] दुइ साल बाद, जब ऊ लोरियाल के एक ठो उत्पाद के परचार में लउकली, एक ठो बिबाद हो गइल; ई जाहिर भइल कि पिंटो के मेकप या एडिटिंग के इस्तमाल से ढेर गोर देखावल गइल बा। कंपनी एह बात से इनकार कइलस कि पिंटो के फोटो रीटच कइल गइल रहल।[118][119]
हॉलीवुड के ई पापुलर एक्ट्रेस भारत में बहुत कम जानल जाये वाली कलाकार बाड़ी;[101][120] समालोचक आ बिस्लेशक लोग एह बात के कारण स्लमडॉग मिलियनेयर के एह देस में बिफलता के बतावे ला।[121] भारतीय समाजशास्त्री आशीष नंदी के कहनाम बा कि: "ऊ हमरा पेरिस्कोप के पकड़ में ना आवेली", जबकि पत्रकार ख़ालिद महमूद कहलें: "ऊ मुंबई में कौनों बिसेस [महत्व के बिसय] ना बाड़ी।"[101] भारतीय मीडिया उनके अंगरेजी आ हिंदी बोले में भटभटाये वाला लहजा के आलोचना कइल आ उनके बॉलीवुड में रोल ना मिले खातिर उनके सँवार होखला के मानल।[16] एह आलोचना सभ के बावजूद, पिंटो के एह बात के श्रेय दिहल गइल बाटे की उनके ऊपर हॉलीवुड में भारतीय के एक्टिंग करे के ठप्पा नइखे लागल, काहें से कि ऊ कई राष्ट्रीयता के लोग के किरदार निभा चुकल बाड़ी।[35][122] हिंदुस्तान टाइम्स के दिहल एक ठो 2012 के इंटरभ्यू में पिंटो बतवली कि ऊ जानबूझ के अइसन रोल से बचे ली जेकरा कारन कौनों एक तरह के ठप्पा लग जाए के खतरा होखे।[123]
फ्रीडा पिंटो "हॉलीवुड के बड़हन बजट वाली ब्लॉकबस्टर" के साथे-साथ "स्मार्ट किसिम के स्वतंत्र फिलिम" सभ में काम करि के आपन कैरियर के बैलेंस कइले रहेली। हॉलीवुड में उनके परफार्मेंस के बारे में पुछले पर उनके जबाब रहल: "हम बस एक ठो कलाकार बनल चाहत रहलीं। एक ठो कलाकार के रूप में, आपके कौनों एक ठो संस्कृति या जातीयता से अपना के सीमित करे के जरूरत नइखे। हम आपन बाँह हर जगह फइलावल चाहत बानी आ हम दुनिया के कौनों भी हिस्सा में फिलिम करे के मोका मिलले पर काम करे खातिर तइयार बानी।"[124]
फिल्मोग्राफी[संपादन]
फिलिम[संपादन]
म्यूजिक आ बीडियो में[संपादन]
टेलीविजन[संपादन]
अवार्ड आ नॉमिनेशन[संपादन]
नोट[संपादन]
- ↑ पिंटो अपना पुर्तगाली उपनाँव पर इंटरव्यू (पत्रिका) के बतवली: "हम मंगलोर से हईं, जवन भारत के दक्खिनी हिस्सा में बा, जहाँ बहुत बड़ संख्या में कैथोलिक लोग बा। एह में कुछ लोग के ब्रिटिश आ पुर्तगाली लोग द्वारा जबरदस्ती धर्म बदलवावल गइल। एह तरे ई जरूरी नइखे कि हम [पुर्तगाली] बंसपरंपरा में होखीं। इहो हो सकेला कि हम भारत के एक ठो हिंदू होखीं।"[3]
- ↑ 2.0 2.1 डे ऑफ दि फाल्कन फिलिम के दूसर नाँव ब्लैक गोल्ड आ ओर नोइर भी हऽ।
संदर्भ[संपादन]
- ↑ लिंद्ज़ी, स्कार्फ़ (2012); What's now! Parties [अब का ! पार्टी] इनस्टाइल (अंग्रेज़ी मे) (टाइम इंक॰): 108; ISBN 7-09-921064-5.
- ↑ 2.0 2.1 2.2 "Woman behind success" [सफलता के पाछे औरत] दि ट्रिब्यून (चंडीगढ़) (अंग्रेज़ी मे); इंडो-एशियन न्यूज सर्विस; 9 मार्च 2009; ओरिजिनल से पुरालेखित 8 दिसंबर 2015 के; पहुँचतिथी 28 नवंबर 2015.
- ↑ "Freida Pinto's identity crisis" [फ्रीडा पिंटो के आइडेंटिटी क्राइसिस] स्टाइलिस्ट (अंग्रेज़ी मे); ओरिजिनल से पुरालेखित 4 अप्रैल 2016 के; पहुँचतिथी 24 मार्च 2016.
- ↑ "Slumdog has done India proud, says Freida's father" [स्लमडॉग भारत के गरब करे लायक [बनवले] बा, फ्रीडा के बाबूजी के कहनाम बा] डेली न्यूज एंड एनालिसिस (अंग्रेज़ी मे); 23 फरवरी 2009; ओरिजिनल से पुरालेखित 3 दिसंबर 2013 के; पहुँचतिथी 25 अप्रैल 2013.
- ↑ ब्लैंक्स, टिम (25 जुलाई 2011); "Freida Pinto" [फ्रीडा पिंटो] इंटरव्यू (अंग्रेज़ी मे); ओरिजिनल से पुरालेखित 29 जुलाई 2013 के; पहुँचतिथी 7 अप्रैल 2013.
- ↑ "Freida Pinto wants to undergo DNA test to prove she is Indian" [फ्रीडा पिंटो अपना के भारतीय साबित करे खातिर डीएनए टेस्ट से गुजरल चाहत बाड़ी] दि डेली टेलीग्राफ (अंग्रेज़ी मे); 25 जुलाई 2011; ओरिजिनल से पुरालेखित 5 नवंबर 2013 के; पहुँचतिथी 7 अप्रैल 2013.
- ↑ 7.0 7.1 डि'मेलो, गैरी (25 नवंबर 2008); "The Newest Star on the Mangalorean Horizon – Freida Pinto" [मंगलोरी क्षितिज पर सबसे नया सितारा - फ्रीडा पिंटो] (अंग्रेज़ी मे); डिजिवल्ड मीडिया; ओरिजिनल से पुरालेखित 18 अप्रैल 2009 के; पहुँचतिथी 25 नवंबर 2008.
- ↑ ठाकर, पूर्वी; कात्ज़, ब्राइट (10 अप्रैल 2015); "Freida Pinto opens up about a "crime against a woman's body" in India" [भारत में "कौनों औरत के शरीर के खिलाफ अपराध" पर खुलली फ्रीडा पिंटो] दि न्यू यॉर्क टाइम्स (अंग्रेज़ी मे); ओरिजिनल से पुरालेखित 18 नवंबर 2015 के; पहुँचतिथी 27 अक्टूबर 2015.
- ↑ "Freida's secret shoot at Chakala for Holly biggie" [हॉली बिग्गी खातिर चकला में फ्रीडा के सीक्रेट शूटिंग] मुंबई मिरर (अंग्रेज़ी मे); 16 अप्रैल 2011; ओरिजिनल से पुरालेखित 18 नवंबर 2015 के; पहुँचतिथी 13 अक्टूबर 2015.
- ↑ 10.0 10.1 "Freida Pinto wanted to be a Michael Jackson impersonator" [फ्रीडा पिंटो माइकल जैक्शन के नकल उतारे वाल बनल चाहत रहली] द इंडियन एक्सप्रेस (अंग्रेज़ी मे); 26 नवंबर 2010; ओरिजिनल से पुरालेखित 8 दिसंबर 2015 के; पहुँचतिथी 29 नवंबर 2015.
- ↑ 11.0 11.1 11.2 रॉय, प्रियंका (2 मार्च 2009); "There's nothing to be so kicked about, girl! it's just luck by chance" [एकरा बारे में बहुत उदग्र होखे के जरूरत ना बा, लड़की [होखल] ! ई एकदम लक बाई चांस बा] दि टेलिग्राफ (कलकत्ता) (अंग्रेज़ी मे); ओरिजिनल से पुरालेखित 8 दिसंबर 2015 के; पहुँचतिथी 28 नवंबर 2015.
- ↑ 12.0 12.1 12.2 12.3 12.4 12.5 12.6 सुंग, हेलेना; "Destiny's Child" [भाग के लड़की] ऑडरे (अंग्रेज़ी मे) (फरवरी – मार्च 2009); ओरिजिनल से 12 जनवरी 2010 के पुरालेखित; पहुँचतिथी 29 अप्रैल 2009.
- ↑ सिल्वा, होरासियो (19 अगस्त 2010); "Out on a Limb" [आउट ऑन ए लिंब] दि न्यू यॉर्क टाइम्स (अंग्रेज़ी मे); ओरिजिनल से पुरालेखित 4 जुलाई 2013 के; पहुँचतिथी 26 अप्रैल 2013.
- ↑ रेगो, नॉरबर्ट (21 अक्टूबर 2009); "Unplugged: Freida Pinto" [अनप्लग्ड:फ्रीडा पिंटो] द टाइम्स ऑफ इंडिया (अंग्रेज़ी मे); ओरिजिनल से पुरालेखित 18 अक्टूबर 2016 के; पहुँचतिथी 28 नवंबर 2015.
- ↑ रमानी, नित्या; "It's natural to want to become an actress after living in Mumbai" [मुंबई में रहले के बाद ऐक्ट्रेस बने के बारे में सोचल स्वाभाविक बा] (अंग्रेज़ी मे); रेडिफ.कॉम; ओरिजिनल से पुरालेखित 21 अक्टूबर 2016 के; पहुँचतिथी 16 अप्रैल 2013.
- ↑ 16.0 16.1 16.2 16.3 रोज़, स्टीव (1 मार्च 2012); "Freida Pinto on being Tess" [टेस बनले पर फ्रीडा पिंटो] दि गार्जियन (अंग्रेज़ी मे); ओरिजिनल से पुरालेखित 5 मार्च 2016 के; पहुँचतिथी 30 नवंबर 2015.
- ↑ 17.0 17.1 ब्लांक्स, टिम (25 जुलाई 2011); "Freida Pinto" [फ्रीडा पिंटो] इंटरव्यू (अंग्रेज़ी मे); ओरिजिनल से पुरालेखित 8 दिसंबर 2015 के; पहुँचतिथी 1 दिसंबर 2015.
- ↑ "Freida Pinto – Slumdog Millionaire" [फ्रीडा पिंटो - स्लमडॉग मिलियनायर] दि इकोनॉमिक टाइम्स (अंग्रेज़ी मे); 5 जनवरी 2009; ओरिजिनल से पुरालेखित 9 अप्रैल 2016 के; पहुँचतिथी 14 अक्टूबर 2015.
- ↑ 19.0 19.1 19.2 त्जानेली, रोडान्ती (2015); Mobility, Modernity and the Slum: The Real and Virtual Journeys of 'Slumdog Millionaire' [मोबाइलिटी, आधुनिकता आ झोपड़पट्टी:वास्तविक आ वर्चुअल यात्रा "स्लमडॉग मिलियनायर' के] (अंग्रेज़ी मे); रूल्टेज; p. 48; ISBN 978-1-317-43819-9; पहुँचतिथी 20 नवंबर 2015.
- ↑ मार्टिन, माइकल (5 नवंबर 2010); "Freida Pinto" [फ्रीडा पिंटो] इंटरव्यू (अंग्रेज़ी मे); ओरिजिनल से पुरालेखित 20 दिसंबर 2013 के; पहुँचतिथी 17 अप्रैल 2013.
- ↑ ह्यूबर्ट, एंड्रिया (3 जनवरी 2009); "Desi mates" [देसी साथी लोग] दि गार्जियन (अंग्रेज़ी मे); पहुँचतिथी 20 सितंबर 2015.
- ↑ ह्यूबर-वारिंग, टोंन्या (2010); Storied Inquiries in International Landscapes: An Anthology of Educational Research [अंतर्राष्ट्रीय परिदृश्य में कहानी के रूप में खोज:शैक्षणिक रिसर्च के एक ठो संग्रह] (अंग्रेज़ी मे); इन्फॉर्मेशन एज पब्लिशिंग; p. 511; ISBN 978-1-60752-395-6; पहुँचतिथी 20 नवंबर 2015.
- ↑ गैंट, चार्ल्स (20 जनवरी 2009); "Slumdog Millionaire is the UK's biggest ever sleeper hit" [स्लमडॉग मिलियनायर यूके के अब तक ले के सभसे बड़ स्लीपर हिट बा] दि गार्जियन (अंग्रेज़ी मे); पहुँचतिथी 29 अक्टूबर 2015.
- ↑ "Slumdog Millionaire" [स्लमडॉग मिलियनायर] (अंग्रेज़ी मे); बॉक्स ऑफिस मोजो; पहुँचतिथी 29 नवंबर 2015.
- ↑ एल्सवर्थ, कैथरीन (23 फरवरी 2009); "Oscars 2009: Slumdog Millionaire wins eight Academy Awards including best picture and best director" [2009 के ऑस्कर: स्लमडॉग मिलीयनायर आठ गो एकेडमी अवार्ड जितलस जेह में बेस्ट पिक्चर आ बेस्ट डाइरेक्टर के अवार्ड शामिल बा] दी डेली टेलीग्राफ (अंग्रेज़ी मे); पहुँचतिथी 30 अक्टूबर 2015.
- ↑ 26.0 26.1 "Octavia Spencer to Receive Breakthrough Performance Award" [ओक्टोविया स्पेंसर के मिली ब्रेकथ्रू परफार्मेंस अवार्ड] (अंग्रेज़ी मे); पाम स्प्रिंग इंटरनेशनल फिलिम फेस्टिवल; 12 जुलाई 2011; पहुँचतिथी 11 सितंबर 2015.
- ↑ 27.0 27.1 "Slumdog Millionaire bags 2 more US film awards as well as picking up 8 awards at the oscars." [स्लमडॉग मिलियनायर 2 गो अउरी अमेरिकी फिलिम आवार्ड अपना झोरा में डललस आ साथे साथ ऑस्कर में आठ गो अवार्ड उठा ले गइल] (अंग्रेज़ी मे); सीएनएन-आइबीएन; 26 जनवरी 2009; पहुँचतिथी 1 फरवरी 2009.
- ↑ "Film Awards Winners in 2009" [2009 में फिलिम अवार्ड बिजेता] (अंग्रेज़ी मे); ब्रिटिश एकेडेमी ऑफ फिल्म एंड टेलीविजन आर्ट्स (बाफ्टा); ओरिजिनल से 11 अक्टूबर 2014 के पुरालेखित; पहुँचतिथी 25 अप्रैल 2013.
- ↑ 29.0 29.1 ब्लेयर, इयाइन (4 अगस्त 2011); "Freida Pinto rises up in new 'Planet of the Apes'" [नया 'प्लैनेट ऑफ दि एप्स' में फ्रीडा पिंटो ऊपर उठली] (अंग्रेज़ी मे); रायटर्स; पहुँचतिथी 11 सितंबर 2015.
- ↑ "Slumdog to stardom: How Freida Pinto has adapted to the demands of fame" [स्लमडॉग से स्टारडम तक:परसिद्धि के माँग के साथे कइसे अपना के बना लेले बाड़ी पिंटो] द इंडिपेंडेंट (अंग्रेज़ी मे); 13 जुलाई 2011; पहुँचतिथी 11 सितंबर 2015.
- ↑ स्कॉट, ए॰ ओ॰ (21 सितंबर 2010); "Looking for Something When Life Signifies Nothing" [कुछ की तलाश में जब जिनगी के कुछ मतलब न रहि जाय] दि न्यू यॉर्क टाइम्स (अंग्रेज़ी मे); पहुँचतिथी 16 अप्रैल 2013.
- ↑ वर्मा, सुकन्या (17 दिसंबर 2010); "A twisted Woody Allen fairytale!" [वूडी एलेन के ट्विस्ट वाली एक ठो परीकथा] (अंग्रेज़ी मे); रेडिफ.कॉम; पहुँचतिथी 16 अप्रैल 2013.
- ↑ "You Will Meet a Tall Dark Stranger" [यू विल मीट अ टाल डार्क स्ट्रेंजर] (अंग्रेज़ी मे); मेटाक्रिटिक; पहुँचतिथी 29 नवंबर 2015.
- ↑ "यू विल मीट अ टाल डार्क स्ट्रेंजर (2010)" (अंग्रेज़ी मे); रॉटन टोमैटोज; पहुँचतिथी 29 नवंबर 2015.
- ↑ 35.0 35.1 35.2 जोशी, तुषार (30 मई 2012); "Freida's freed herself from desi stereotypes" [देसी पहिचान स्टीरियोटाइप से अपना के आजाद करा लिहली फ्रीडा] द टाइम्स ऑफ इंडिया (अंग्रेज़ी मे); पहुँचतिथी 11 सितंबर 2015.
- ↑ 36.0 36.1 एडम्स, सैम (27 मार्च 2011); "Miral's Freida Pinto aims for a global takeover" [मिराल के फ्रीडा पिंटो बैस्विक स्तर पर कब्जा जमावे के लक्ष्य बनावत बाड़ी] लॉस एंजेलिस टाइम्स (अंग्रेज़ी मे); पहुँचतिथी 19 सितंबर 2015.
- ↑ "Miral (2010)" [मिराल (2010)] (अंग्रेज़ी मे); मेटाक्रिटिक; पहुँचतिथी 29 नवंबर 2015.
- ↑ "Miral (2010)" [मिराल (2010)] (अंग्रेज़ी मे); रॉटन टोमैटोज; पहुँचतिथी 29 नवंबर 2015.
- ↑ जे पेइस, आर्थर (22 मार्च 2011); "Freida Pinto gets good reviews for Miral" [फ्रीडा पिंटो के मिराल खातिर बढ़ियाँ समीक्षा मिलल] (अंग्रेज़ी मे); रेडिफ.कॉम; पहुँचतिथी 22 सितंबर 2015.
- ↑ मैकनैब, ज्योफ्री (3 सितंबर 2010); "Miral, Venice Film Festival" [मिराल, वेनिस फिलिम फेस्टिवल] द इंडिपेंडेंट (अंग्रेज़ी मे); पहुँचतिथी 19 सितंबर 2015.
- ↑ ब्रैडशॉ, पीटर (2 दिसंबर 2010); "Miral – review" [मिराल - समीक्षा] दि गार्जियन (अंग्रेज़ी मे); पहुँचतिथी 29 नवंबर 2015.
- ↑ बगदादी, दानिश (12 जुलाई 2014); "All 8 ‘The Planet of the Apes’ Movies Ranked from Worst to Best" [सगरी आठो 'प्लैनेट ऑफ दि एप्स' फिलिम खराब से नीक ले रैंक अनुसार] डेली न्यूज एंड एनालिसिस (अंग्रेज़ी मे); पहुँचतिथी 11 सितंबर 2015.
- ↑ "Freida Pinto out of 'Planet of the Apes' sequel" ['प्लैनेट ऑफ दि एप्स' के सीक्वल से बाहर फ्रीडा पिंटो] मिड डे (अंग्रेज़ी मे); 4 जून 2013; पहुँचतिथी 11 सितंबर 2015.
- ↑ "Freida Pinto: Worldwide (Unadjusted)" [फ्रीडा पिंटो: बिस्व स्तर पर (बिना अडजस्ट कइल)] (अंग्रेज़ी मे); बॉक्स ऑफिस मोजो; पहुँचतिथी 23 मार्च 2016.
- ↑ क्विन्न, एंथनी (23 अक्टूबर 2011); "Rise of the Planet of the Apes (12A)" [राइज ऑफ दि प्लैनेट ऑफ एप्स (12A)] द इंडिपेंडेंट (अंग्रेज़ी मे); पहुँचतिथी 29 नवंबर 2015.
- ↑ मककार्टी, टॉड (3 अगस्त 2011); "Rise of the Planet of the Apes: Film Review" [राइज ऑफ दि प्लैनेट ऑफ एप्स:फिलिम समीक्षा] दि हॉलीवुड रिपोर्टर (अंग्रेज़ी मे); पहुँचतिथी 29 नवंबर 2015.
- ↑ 47.0 47.1 फ्रेंच, फिलिप (11 मार्च 2012); "Slumdog Millionaire star Freida Pinto captivates in Michael Winterbottom's bold reading of Hardy's tragedy" [स्लमडॉग मिलियनायर स्टार फ्रीडा पिंटो द्वारा थॉमस हार्डी के ट्रेजडी के माइकल विंटरबॉटम के बोल्ड पाठ पर कब्ज़ा] दि गार्जियन (अंग्रेज़ी मे); पहुँचतिथी 22 फरवरी 2016.
- ↑ कॉलिन, रॉबी (8 मार्च 2012); "Trishna, review" [तृष्णा, समीक्षा] दी डेली टेलीग्राफ (अंग्रेज़ी मे); पहुँचतिथी 16 अप्रैल 2013.
- ↑ "Trishna" [तृष्णा] (अंग्रेज़ी मे); मेटाक्रिटिक; पहुँचतिथी 29 नवंबर 2015.
- ↑ "Trishna (2012)" [तृष्णा (2012)] (अंग्रेज़ी मे); रॉटन टोमैटोज; पहुँचतिथी 29 नवंबर 2015.
- ↑ बारी, निशात (17 सितंबर 2011); "Freida Pinto: Ticket to Hollywood" [फ्रीडा पिंटो: हॉलीवुड के टिकट] इंडिया टुडे (अंग्रेज़ी मे); पहुँचतिथी 23 मार्च 2016.
- ↑ एबर्ट, रोजर (17 जुलाई 2012); "Trishna" [तृष्णा] (अंग्रेज़ी मे); rogerebert.com; पहुँचतिथी 29 नवंबर 2015.
- ↑ दार्गिस, मान्होला (12 जुलाई 2012); "A Little Bollywood Flavors This 'Tess'" [एह 'टेस' में कुछ बॉलीवुड फ्लेवर बा] दि न्यू यॉर्क टाइम्स (अंग्रेज़ी मे); पहुँचतिथी 29 नवंबर 2015.
- ↑ "Day of The Falcon 2013" [दि डे ऑफ दि फाल्कन 2013] (अंग्रेज़ी मे); रॉटन टोमैटोज; पहुँचतिथी 29 नवंबर 2015.
- ↑ प्रिंगल, गिल (17 फरवरी 2012); "Freida Pinto: An actress who has the whole world at her feet" [फ्रीडा पिंटो:एक ठो एक्ट्रेस जेकरा कदम में पूरा दुनिया बा] द इंडिपेंडेंट (अंग्रेज़ी मे); पहुँचतिथी 11 सितंबर 2015.
- ↑ वेबस्टर, एंडी (2 मार्च 2013); "Blood Spills Over Black Gold" [करिया सोना पर खून बहि परल] दि न्यू यॉर्क टाइम्स (अंग्रेज़ी मे); पहुँचतिथी 29 नवंबर 2015.
- ↑ "Freida Pinto takes on Immortals" [फ्रीडा पिंटो इम्मार्टल्स के सामना करत बाड़ी] द इंडियन एक्सप्रेस (अंग्रेज़ी मे); 23 जुलाई 2010; पहुँचतिथी 25 सितंबर 2010.
- ↑ "Immortals (2011)" [इम्मोर्टल्स (2011)] (अंग्रेज़ी मे); रॉटन टोमैटोज; पहुँचतिथी 29 नवंबर 2015.
- ↑ "Immortals" [इम्मोर्टल्स] (अंग्रेज़ी मे); बॉक्स ऑफिस मोजो; पहुँचतिथी 29 नवंबर 2015.
- ↑ मॅककार्टी, टॉड (10 नवंबर 2011); "Immortals: Film Review" [इम्मोर्टल्स: फिलिम समीक्षा] दि हॉलीवुड रिपोर्टर (अंग्रेज़ी मे); पहुँचतिथी 14 मई 2016.
- ↑ "Bruno Mars: Gorilla" [ब्रूनों मार्स: गोरिल्ला] द टाइम्स ऑफ इंडिया (अंग्रेज़ी मे); पहुँचतिथी 20 दिसंबर 2015.
- ↑ गोयल, समर्थ (17 अक्टूबर 2013); "Freida Pinto stuns fans with dirty dancing in Bruno Mars" [फ्रीडा पिंटो ब्रूनो मार्स (के फिलिम) में घटिया डांस से अपना फैन लोग के हतप्रभ कइली] हिंदुस्तान टाइम्स (अंग्रेज़ी मे); पहुँचतिथी 24 नवंबर 2013.
- ↑ "Freida Pinto, Anne Hathaway join Girl Rising documentary" [फ्रीडा पिंटो आ एन हैथवे गर्ल राइजिंग दाकुमेंटरी से जुडल लोग] द इंडियन एक्सप्रेस (अंग्रेज़ी मे); 17 अप्रैल 2013; पहुँचतिथी 11 मई 2013.
- ↑ "Freida Pinto: Dancing diva" [फ्रीडा पिंटो:डांसिंग दिवा] ख़लीज टाइम्स (अंग्रेज़ी मे); 7 फरवरी 2015; पहुँचतिथी 11 सितंबर 2015.
- ↑ 65.0 65.1 वेबस्टर, एंडी (9 अप्रैल 2015); "Review: 'Desert Dancer' Tells the Story of the Afshin Ghaffarian" [समीक्षा: 'डेजर्ट डांसर' बतावत बा अफ़शीं ग़फ़ारियाँ के कहानी] दि न्यू यॉर्क टाइम्स (अंग्रेज़ी मे); पहुँचतिथी 30 नवंबर 2015.
- ↑ जोशी, प्रिया (13 अक्टूबर 2012); "Freida Pinto: Dance training for Desert Dancer was daunting" [फ्रीडा पिंटो: डेजर्ट डांसर खातिर डांस ट्रेनिंग डेरवावे वाली रहल] (अंग्रेज़ी मे); डिजिटल स्पाई; पहुँचतिथी 16 अप्रैल 2013.
- ↑ "Freida Pinto goes to rehab for her next role" [अपना अगिला रोल खातिर रिहैब (नशा मुक्ति के जगह) गइली फ्रीडा पिंटो] इंडिया टुडे (अंग्रेज़ी मे); 6 जून 2014; पहुँचतिथी 22 फरवरी 2016.
- ↑ "डेज़र्ट डांसर (2014)" (अंग्रेज़ी मे); मेटाक्रिटिक; पहुँचतिथी 29 नवंबर 2015.
- ↑ "डेज़र्ट डांसर (2014)" (अंग्रेज़ी मे); रॉटन टोमैटोज; पहुँचतिथी 29 नवंबर 2015.
- ↑ ओ'फाल्ट, क्रिस (3 सितंबर 2014); "The Lowdown on Terrence Malick's Three New Films" [टेंरेंस मलिक के तीन गो फिलिम के नीचे] दि हॉलीवुड रिपोर्टर (अंग्रेज़ी मे); पहुँचतिथी 29 नवंबर 2015.
- ↑ मैकगवर्न, जो (3 मार्च 2016); "Wes Bentley discusses Knight of Cups and the Terrence Malick experience" [नाइट ऑफ कप्स आ टेरेंस मलिक के साथ अनुभव पर चर्चा कइली वेस बेंटली] एंटरटेनमेंट वीकली (अंग्रेज़ी मे); पहुँचतिथी 23 मार्च 2016.
- ↑ ब्रैडशॉ, पीटर (8 फरवरी 2015); "Knight of Cups review: Malick's back! With the least interesting spiritual crisis in history" [नाइट ऑफ कप्स समीक्षा:मलिक के वापसी! इतिहास में सभसे कम रुचे लायक आध्यात्मिक क्राइसिस के साथ] दि गार्जियन (अंग्रेज़ी मे); पहुँचतिथी 23 मार्च 2016.
- ↑ 73.0 73.1 "Freida Pinto Filmed Knight of Cups Without a Script. She Had 'Fun'" (अंग्रेज़ी मे); एनडीटीवी; इंडो-एशियन न्यूज सर्विस; 17 मार्च 2016; पहुँचतिथी 23 मार्च 2016.
- ↑ "Programme 2015" (अंग्रेज़ी मे); बर्लिन इंटरनेशनल फिलिम फेस्टिवल; पहुँचतिथी 27 अक्टूबर 2015.
- ↑ Sexton, David (13 फरवरी 2015); "Berlin Film Festival: Knight of Cups – film review: Christian Bale, Cate Blanchett and Natalie Portman star in Terrence Malick's latest"; लंदन इवनिंग स्टैंडर्ड (अंग्रेज़ी मे); पहुँचतिथी 11 सितंबर 2015.
- ↑ "Knight of Cups" (अंग्रेज़ी मे); रॉटन टोमैटोज; पहुँचतिथी 29 नवंबर 2015.
- ↑ "Knight of Cups reviews" (अंग्रेज़ी मे); मेटाक्रिटिक; पहुँचतिथी 29 नवंबर 2015.
- ↑ मैकनारी, डेव (23 जुलाई 2015); "Christian Bale's 'Knight of Cups' Gets मार्च Release Date"; वेरायटी (अंग्रेज़ी मे); पहुँचतिथी 21 मई 2016.
- ↑ मॅकनरी, डेव (22 अप्रैल 2015); "Documentary 'Unity' Set for Aug. 12 Release with 100 Star Narrators"; वेरायटी (अंग्रेज़ी मे); पहुँचतिथी 11 सितंबर 2015.
- ↑ McNary, Dave (31 अक्टूबर 2014); "AFM: Ryan Kwanten-Mickey Rourke's 'Blunt Force Trauma' Heads to Voltage"; वेरायटी (अंग्रेज़ी मे); पहुँचतिथी 21 फरवरी 2016.
- ↑ डिफोर, जॉन (8 सितंबर 2015); "'Blunt Force Trauma': Montreal Review" ['ब्लंट फ़ोर्स ट्रॉमा':मॉन्ट्रियल रिव्यू] दि हॉलीवुड रिपोर्टर (अंग्रेज़ी मे); पहुँचतिथी 29 नवंबर 2015.
- ↑ "Freida Pinto reunites with Andy Serkis for Jungle Book: Origins"; द इंडियन एक्सप्रेस (अंग्रेज़ी मे); 9 मई 2015; पहुँचतिथी 11 सितंबर 2015.
- ↑ मर्फी, डेजायरी (3 मार्च 2016); "EXCLUSIVE: Freida Pinto Reveals the Role She's Playing in 'Jungle Book: Origins'"; एंटरटेनमेंट टुनाइट (अंग्रेज़ी मे); पहुँचतिथी 20 जुलाई 2016.
- ↑ 84.0 84.1 Wloszczyna, Susan (29 मार्च 2011); "Freida Pinto, Dev Patel: Like something out of a movie"; यूऍसए टुडे (अंग्रेज़ी मे); पहुँचतिथी 26 फरवरी 2012.
- ↑ "Freida Pinto defies expectation for 'Dancer'"; यूएसए टुडे (अंग्रेज़ी मे); 7 अप्रैल 2015; पहुँचतिथी 29 नवंबर 2015.
- ↑ "I carry my life in suitcases: Freida Pinto" (अंग्रेज़ी मे); एनडीटीवी; इंडो-एशियन न्यूज सर्विस; 11 नवंबर 2010; पहुँचतिथी 30 नवंबर 2015.
- ↑ "Freida Pinto: Dev Patel And I Are Still Best Friends" (अंग्रेज़ी मे); एनडीटीवी; 10 अप्रैल 2015; पहुँचतिथी 27 अक्टूबर 2015.
- ↑ "Feminism is misunderstood: Freida Pinto"; द इंडियन एक्सप्रेस (अंग्रेज़ी मे); 2 दिसंबर 2014; पहुँचतिथी 23 मार्च 2016.
- ↑ 89.0 89.1 "Freida Pinto turns producer for women empowerment shows and films" (अंग्रेज़ी मे); बॉलीवुड हंगामा; 26 फरवरी 2016; पहुँचतिथी 23 मार्च 2016.
- ↑ श्रीवास्तव, प्रियंका (19 जून 2013); "Freida roots for girl rising"; इंडिया टुडे (अंग्रेज़ी मे); पहुँचतिथी 23 मार्च 2016.
- ↑ Ramsden, Tracy (20 जुलाई 2014); "Exclusive: Freida Pinto Talks Feminism, Fame And Angelina Jolie"; मैरी क्लेयर (अंग्रेज़ी मे); पहुँचतिथी 23 मार्च 2016.
- ↑ "Freida joins forces with William to raise money for Agassi's charity" (अंग्रेज़ी मे); जी न्यूज; 13 अक्टूबर 2010; पहुँचतिथी 30 नवंबर 2015.
- ↑ Ganguly, Prithwish (30 सितंबर 2010); "Freida the ace in Agassi-Steffi game"; दि टाइम्स ऑफ इंडिया (अंग्रेज़ी मे); पहुँचतिथी 25 अप्रैल 2013.
- ↑ "Freida Pinto bats for girl empowerment in Ethiopia" (अंग्रेज़ी मे); एनडीटीवी; इंडो-एशियन न्यूज सर्विस; 2 जून 2013; पहुँचतिथी 4 दिसंबर 2015.
- ↑ "Because I am a girl" (अंग्रेज़ी मे); प्लान (सहयोग संस्था); पहुँचतिथी 4 दिसंबर 2015.
- ↑ Karmali, Sarah (16 अप्रैल 2013); "Blake Lively and Halle Berry Join Gucci's Chime For Change"; वोग (पत्रिका) (अंग्रेज़ी मे); पहुँचतिथी 22 अप्रैल 2013.
- ↑ Bhattacharya, Roshmila (2 जुलाई 2014); "Freida Pinto speaks up for girls"; द टाइम्स ऑफ इंडिया (अंग्रेज़ी मे); पहुँचतिथी 27 अक्टूबर 2015.
- ↑ "India's Daughter' gets support from Meryl Streep, Freida Pinto"; द इंडियन एक्सप्रेस (अंग्रेज़ी मे); 8 मार्च 2015; पहुँचतिथी 11 सितंबर 2015.
- ↑ "Freida Pinto: India should show banned BBC rape documentary"; दी डेली टेलीग्राफ (अंग्रेज़ी मे); 10 मार्च 2015; पहुँचतिथी 29 अक्टूबर 2015.
- ↑ "India's Daughter documentary receives star-studded premiere in US"; दि गार्जियन (अंग्रेज़ी मे); एसोशियेटेड प्रेस; 10 मार्च 2015; पहुँचतिथी 22 फरवरी 2016.
- ↑ 101.0 101.1 101.2 101.3 Ramachandran, S. (6 नवंबर 2011); "The star India doesn't want"; दि टेलीग्राफ (कलकत्ता) (अंग्रेज़ी मे); पहुँचतिथी 23 मार्च 2016.
- ↑ "Proud to see India's representation in Hollywood"; द इंडियन एक्सप्रेस (अंग्रेज़ी मे); 13 मार्च 2016; पहुँचतिथी 24 मार्च 2016.
- ↑ "'I am not famous in India'" (अंग्रेज़ी मे); रेडिफ.कॉम; 23 अगस्त 2010; पहुँचतिथी 25 मार्च 2016.
- ↑ नेल्सन, डीन (26 मार्च 2009); "Slumdog Millionaire star Freida Pinto is Bollywood top earner"; दि डेली टेलीग्राफ (अंग्रेज़ी मे); पहुँचतिथी 20 अक्टूबर 2009.
- ↑ Stein, Ruthe (8 जुलाई 2012); "Freida Pinto follows 'Slumdog' with 'Trishna'"; सैन फ्रांसिस्को क्रॉनिकल (अंग्रेज़ी मे); पहुँचतिथी 29 अक्टूबर 2015.
- ↑ "India's best export to [the] West" "I always dream big: Freida Pinto" (अंग्रेज़ी मे); सीएनएन-आइबीएन; 30 नवंबर 2011; पहुँचतिथी 25 मार्च 2016.
- ↑ "Freida Pinto is 'unrecognisable' in Mumbai slums" [फ्रीडा पिंटो मुंबई के झोपड़पट्टी में "न पहिचाने जाए लायक" बाड़ी] दक्कन हेराल्ड (अंग्रेज़ी मे); प्रेस ट्रस्ट ऑफ इंडिया; 13 दिसंबर 2010; पहुँचतिथी 27 अक्टूबर 2015.
- ↑ तुलस्यान, रुचिका (30 मार्च 2011); "Freida Pinto: Why Is She A Glamour 'Goddess'?"; फ़ोर्ब्स (अंग्रेज़ी मे); पहुँचतिथी 20 सितंबर 2015.
- ↑ "Sneak Peek: World's Most Beautiful People" [स्नीक पीक:दुनिया के सभसे खूबसूरत लोग] पीपल (पत्रिका) (अंग्रेज़ी मे); पहुँचतिथी 15 अगस्त 2009.
- ↑ "Freida Pinto, Winslet in People's best dressed list"; डेली न्यूज एंड एनालिसिस (अंग्रेज़ी मे); 17 सितंबर 2009; पहुँचतिथी 25 अप्रैल 2013.
- ↑ ""Stylish" Pinto in Vogue's top 10 list!" ["स्टाइलिस" पिंटो वोग के टॉप 10 लिस्ट में!] हिंदुस्तान टाइम्स (अंग्रेज़ी मे); 24 दिसंबर 2009; पहुँचतिथी 25 अप्रैल 2013.
- ↑ "Freida Pinto more beautiful than Pretty Woman!" (अंग्रेज़ी मे); रेडिफ.कॉम; 10 फरवरी 2011; पहुँचतिथी 22 जुलाई 2015.
- ↑ Quan, Karen J. (20 अप्रैल 2012); "2012 Most Beautiful at Every Age – Freida Pinto"; पीपल (पत्रिका) (अंग्रेज़ी मे); पहुँचतिथी 25 अप्रैल 2012.
- ↑ "Why She's No.50" (अंग्रेज़ी मे); आस्कमेन; ओरिजिनल से 15 जनवरी 2010 के पुरालेखित; पहुँचतिथी 25 अप्रैल 2013.
- ↑ "Blake Lively Emerges as the Most Desirable Woman of 2011 According to AskMen's 10th Annual Poll" (अंग्रेज़ी मे); पीआर न्यूजवायर; 1 फरवरी 2011; पहुँचतिथी 22 जुलाई 2015.
- ↑ "Sofia Vergara Claims the Title of The Most Desirable Woman of 2012 According to AskMen's 11th Annual Poll" (अंग्रेज़ी मे); पीआर न्यूजवायर; 31 जनवरी 2012; पहुँचतिथी 22 जुलाई 2015.
- ↑ निवेन, लिसा (30 अक्टूबर 2013); "Blake Lively's Worth It"; वोग (ब्रिटिश पत्रिका) (अंग्रेज़ी मे); पहुँचतिथी 29 नवंबर 2015.
- ↑ "Freida Pinto's 'lighter' skin tone was not altered, says L'Oreal"; दि फाइनेंशियल एक्सप्रेस (भारत) (अंग्रेज़ी मे); 29 सितंबर 2011; पहुँचतिथी 17 अप्रैल 2013.
- ↑ रॉय, अमित (29 सितंबर 2011); "Freida fairer? Not fair – L'Oreal denies buzz that actor's skin-tone was lightened in ad"; दि टेलीग्राफ (कलकत्ता) (अंग्रेज़ी मे); पहुँचतिथी 20 सितंबर 2015.
- ↑ रामचंद्रन, नमन (26 अगस्त 2011); "The curious case of Freida Pinto"; सीएनएन (अंग्रेज़ी मे); पहुँचतिथी 21 मई 2016.
- ↑ "I can find my place in Bollywood now: Freida Pinto"; द इंडियन एक्सप्रेस (अंग्रेज़ी मे); 16 मार्च 2013; पहुँचतिथी 17 अप्रैल 2013.
- ↑ "Stereotyping a lesser evil in Indian cinema: Freida Pinto"; इंडिया टुडे (अंग्रेज़ी मे); 5 अप्रैल 2013; पहुँचतिथी 11 सितंबर 2015.
- ↑ नायर सिंह, अँजुरी (18 दिसंबर 2014); "Freida won't play girl who wears sari, bindi"; हिंदुस्तान टाइम्स (अंग्रेज़ी मे); पहुँचतिथी 7 दिसंबर 2015.
- ↑ गुहा, अनिरुद्ध (20 अगस्त 2011); "What's ethnicity got to do with bagging Hollywood films? asks Freida Pinto"; डेली न्यूज एंड एनालिसिस (अंग्रेज़ी मे); पहुँचतिथी 25 मार्च 2016.
- ↑ Trivedi, Sachin (28 जुलाई 2015); "'The Mindy Project' Season 4: Freida Pinto To Date Danny; 'Dancing with the Stars' Brooke Burke Playing Herself"; इंटरनेशनल बिजनेस टाइम्स (अंग्रेज़ी मे); पहुँचतिथी 13 अक्टूबर 2015.
- ↑ "Interview: Sam Koji Hale on His Upcoming All-Puppet Feature Film Yamasong: मार्च of the Hollows"; ऍसऍफ़ सिग्नल (अंग्रेज़ी मे); 12 मई 2015; पहुँचतिथी 18 अक्टूबर 2016.
- ↑ डोरन, सारा (8 मार्च 2016); "Freida Pinto to play two roles in Andy Serkis's Jungle Book movie"; रेडियो टाइम्स (अंग्रेज़ी मे); पहुँचतिथी 18 अक्टूबर 2016.
- ↑ झा, सुभाष के (23 मई 2016); "How Freida Pinto managed to shoot on Mumbai roads for an upcoming film" [आगे आवे वाली फिलिम खातिर मुंबई के सड़क पर कइसे शूटिंग करल मैनेज कइली फ्रीडा पिंटो] डेली न्यूज एंड एनालिसिस (अंग्रेज़ी मे); पहुँचतिथी 23 मई 2016.
- ↑ "From Freida Pinto and Richa Chadha to Demi Moore and Rajkummar Rao – Meet the cast of ‘Love Sonia’" [फ्रीडा पिंटो आ ऋचा चड्ढा से ले के डेमी मूर आ राजकुमार तक - मिलीं 'लव सोनिया' के कलाकार लोग से] ClapsnSlaps (अंग्रेज़ी मे); 18 जुलाई 2016; पहुँचतिथी 18 अक्टूबर 2016.
- ↑ गार्बर, मीगन (15 सितंबर 2015); "The Mindy Projection" [दिमागदार पूर्वकथन] दि अटलांटिक (अंग्रेज़ी मे); पहुँचतिथी 19 सितंबर 2015.
- ↑ 131.0 131.1 131.2 131.3 "Freida Pinto's 'Trishna' to Premier at Toronto Film Festival" [फ्रीडा पिंटो के तृष्णा' के प्रीमियर टोरंटो फिलिम फेस्टिवल में होखे वाला बा] (अंग्रेज़ी मे); डिजिवल्ड मीडिया; 2 अगस्त 2011; पहुँचतिथी 11 सितंबर 2015.
- ↑ "Awards: 2008" [अवार्ड्स: 2008] (अंग्रेज़ी मे); सेंट्रल ओहायो फिलिम आलोचक एसोसिएशन; पहुँचतिथी 21 मई 2016.
- ↑ 133.0 133.1 133.2 "Teen Choice Awards 2009 nominees" [टीन च्वाइस अवार्ड 2009 उमीदवार] लॉस एंजेलिस टाइम्स (अंग्रेज़ी मे); 15 जून 2009; पहुँचतिथी 11 सितंबर 2015.


c: text/html

text:
जिला वाराणसी, ब्लाक चोलापुर, अराजीलाइन्स गांव धरसौना, कृष्णदत्तपुर। धरसौना गांव के प्राथमिक स्कूल के चहारदीवारी दू साल से गिरल हव। त कृष्णदत्तपुर स्कूल के पांच सौ मीटर के बाउण्ड्री तीन साल से गिरल हव। आउर खेल के मैदान में कुअां भी हव। धरसौना स्कूल के मैदान में गड्ढा हव।
जेकरे वजह सेहमेशा एमे लइकन के गिरे के खतरा बनल रहला। बरसात के मौसम में त समस्या आउर गम्भीर हो जाला। काहें से स्कूल के मैदान के मिट्टी बरसात के दिन में बह जाला। जिससे जगह जगह गड्ढा हो जाला जेमे लइकन के गिरे के भी डर रहला।
स्कूल के पास रहे वाला कुसुम, नन्दलाल, सुदामा इ लोगन के कहब हव कि चहारदीवारी दू साल से गिरल हव। पोखरा में पानी भर जाला त बच्चन के गिरे के बहुत डर रहला। चहारदीवारी गिरे से लइकन पीछे से बस्ता लेके भाग जालन। आउर पढ़ाई भी नाहीं करतन। ग्राम प्रधान राम मूरत यादव के कहब हव कि स्कूल के जिम्मेदारी प्रधानाचार्या नूरआशा पर हव।
दूसरे तरफ नूरआशा के कहब हव कि पांच महीना पहिले बेसिक शिक्षा विभाग में एकरे बारे में अप्लीकेशन देले रहली। लेकिन अभही तक बजट नाहीं आएल।
एके बारे में जिला बेसिक शिक्षा अधिकारी परमहंस यादव के कहब हव कि विभाग के अइसन कउनो सूचना नाहीं मिलल हव। अब पता चलल हव त जल्दी से जल्दी एकर जांच होई। स्कूल के व्यवस्था के जिम्मेदार लोगन से पूछताछ होई।

robotstxt: allowed

filter: keep


text:
दिमाग में अगिला बतकुच्चन के ताना बानबुनत जात रहनी तबले रमचेलवा भेंटा गइल. देखते पूछलसि, ए बतकुचन, बतावऽ धरमपत्नी त होला बाकिर धरमपति काहे ना होखे. बूझ गइनी कि बाबा लस्टमानंद से कुछ सीख के आइल बा आ उनुके कहल बात पर हमरा के अजमावल चाहत बा. अब बाबा ठहरले एकबाल वाला आदमी. एकबाली माने प्रतापी लोग का लगे कई-कई गो पत्नी होली सँ. ओहिमें कुछ धरमपत्नी होली सँ आ कुछ महज पत्नी. बाकी लोग का लगे त बस एके गो पत्नी होले आ ओकरा के धरमपत्नी कहसु भा अर्धांगिनी उनकर मरजी. बाकिर जहाँ ले पति के सवाल बा त पति ओकरा के जेकरा में केहू के पत होखो. भर सभा के पत बा त सभापति, जेकरा में अधिकारन के पत बा से अधिपति. पति महज कवनो मेहरारू के मरदे के ना कहल जाव. पति मालिको के कहल जाला आ पति होखला के स्थिति खातिर शब्द होला पत्य. अधिकार के पति आधिपत्य वाला होला. त जे पत राखे से पति. पत माने भरोसा, इज्जत, प्रतिष्ठा, विश्वास. आ अइसन नइखे कि पतिए लोग का लगे अनेके पत्नी होखेली सँ. कबो कबो एके औरत के कईगो पति होखेलें. कुछ का बारे में लोग जान जाला आ कुछ का बारे में पता ना रहे. जइसे कि द्रोपदी का बारे में त सभे जानल कि उनकर पाँच गो पति बाकिर कुन्ती का बारे में चरचा कमे होला कि उनकर कव गो पति अलग-अलग समय में रहले. कर्ण त बिआहो का पहिले पैदा भइल रहुवे बाकिर युद्धिष्ठिर, भीम, अर्जुन, नकुल-सहदेव के बाप का एके जाना रहले? केहू धर्मराज के बेटा, त केहू पवनदेव के, एक जने इन्द्रके पुत्र त जुड़वाँ नकुल-सहदेव अश्विनी कुमार के.
छोड़ीं, बात बढ़ी त जगहे-जगहा महाभारत होखे लागी. एही से लोग घर में महाभारत ना राखे ना ओकर पाठ होखेला. बात बहक गइल त पीछे लवटत बानी. धरमपत्नी आ पत्नी के चरचा खातिर तनी फूहड़ होखीं त कह सकीले कि जहाँ पतन होखे उ पत्नी आ जहाँ एकरा खातिर बाकायदा धार्मिक अनुष्ठान क के बनावल जाव ऊ धरमपत्नी. याद बा नू बाप-बेटा वाला बात. बाप वाप: से बनल ह. माने कि बोवे वाला बाप. त जे पतन करावे से पत्नी. त हमरा हिसाब से पत्नी आ धर्मपत्नी अलग-अलग होलीं आ पति चूंकि एके गो के कहल जाला त धर्मपति के सवाले ना उठे. बहुपतित्व वाला समाज में सगरी पति धर्मपतिए होलें से ओहिजो धर्मपति कहला के जरूरत ना पड़े.
अब रमचेलवा का बात पर याद पड़ल कि हमरा दिमाग में करमसाँढ़ शब्द घनघनात रहुवे ओह बेरा. सोचत रहनी कि अगिला बतकुच्चन करमजरू आ करमसाँढ़ ले के लिख मारीं. अब कहे खातिर कहल जाव कि करमसांढ़ त कहाला करमगाय काहे ना होखे. त गाय के करमे का. ऊ त वइसहीं उदारता के प्रतीक होले. केहू बहुते सिधवा होखे त कहल जाला कि बेचारा गाय जस ह जेने मन करे तेने हाँक दीं. बाकिर साँढ़ का बारे में अइसन ना कहाव. ऊ त छुट्टा घुमेला आ ओकरा पारंपरिक हक मिलल बा जवना खेत में मन करे मुँह मार देबे के. साँढ़ पोसुआ ना होखऽ सँ. करमसाँढ़ ओकरा के कहल जाला जे साँढ़ त बड़ले बा करमो के धनी बा. जेकरा चारो ओर हरियरिए भेंटाव. आ करमजरू ऊ जेकर भाग्य खराब हो गइल होखे. ऊ बेचारा भा बेचारी नीमनो काम करे चली त मामिला बिगड़ जाई. बाकिर करमसाँढ़ के बिना कवनो मेहनत उपज भेंटात जाला. जइसे कि दुनिया भर में कच्चा तेल के दाम गिरत जाव आ देश में डीजल पेट्रोल के दाम घटत जाव त कहल जा सकेला कि शासक करमसाँढ़ बा. मजा के बात बा कि एह बीचे सरकार लगातार आपन टैक्स बढ़ावतो चलत बिया आ लोग के पतो नइखे चलत. आ एगो करमजरू बावे बेचारा. जहँ जहँ चरण डालेला तहवें बंटाधार हो जाला. उनुका ला त रहीम बाबा के दोहा दोहरा सकीलें कि, रहिमन चुप ह्वै बैठिए देखि दिनन के फेर, जब नीके दिन आइहें, बनत न लगीहें देर. त बबुआ घबड़ो जन, तोरो दिन लवटी.


text:
चोर मचाए हल्ला – कहलसि कि अपना मर्जी से चली
नयी दिल्ली, 30 अप्रैल. चारा घोटाला में जेल के सजा भुगतत लालू प्रसाद के एम्स के सेवा अतना नीक लागल बा कि ऊ अस्पताल छोड़े के नइखन चाहत. अस्पताल के कहना बा कि लालू प्रसाद के तबियत में सुधार हो गइल बा आ अब ऊ राँची का अस्पताल में आगे के इलाज करा सकेलें.
बाकिर अस्पताल के पाँच सितारा होटल समुझ बइठल घोटालाबाज लालू चाहत नइखन कि ओकरा के छोड़ के कहीं अउर जासु. असल में एही बहाने लालू देश के राजनीति के केन्द्र में बनल रहे के सहुलियत लीहल चाहत रहलन आ ओकरा के अपना राजनीतिक बइठका ला दालान बना लीहल चाहत बाड़न.
आजु दिन में चारा घोटाला के जेल काटत लालू से भेंट करे एगो घोटाला के मामिला में जमानत पर चलत राहुलो अउलन आ ओकरा बाद लालू के अईंठन अउर बढ़ गइल आ बाद में लालू के गुर्गा एम्स में तोड़ फोड़ क दीहलन.
सवाल उठत बा कि लालू के का हक बा कि ऊ तय करीहें कि ऊ कवना अस्पताल में आपन इलाज करवइहें.
लालू के दादागिरी के दिन अब पूरा हो जाए के चाहीं. बुझात बा कि रसरी जर गइल बा बाकिर राखो में अईंठन ओही तरह मौजूद बा. खैर लालू के अस्पतताल से हटा दीहल गइल बा आ अब उनुका के रेलगाड़ी से राँची ले जाइल जा रहल बा.


text:
2017 उड़ी हमला(२०१६ उरी हमला से अनुप्रेषित)
2016 उड़ी हमला भारतीय राज्य जम्मू काश्मीर में बारामुला जिला के उड़ी के नजदीक, 18 सितंबर 2016 के, इस्लामी हमलावर सभ द्वारा कइल एक ठो आतंकी हमला रहल। एह हमला के, भारत के रक्षा बल पर पिछला दू दसक के सभसे घातक हमला के रूप में पहिचानल गइल।[1]
बिसयसूची
हमलासंपादन
18 सितंबर 2016 के सबेरे 05.30 बजे, चार गो हमलावर भारतीय सेना के ब्रिगेड मुख्यालय पर, जे लाइन ऑफ कंट्रोल के लगे, उड़ी के पास मौजूद रहल, घात लगा के हमला कई दिहलें। बतावल गइल कि ऊ लोग 3 मिनट के अंदर-अंदर 17 गो ग्रेनेड फेंकले जेवना से सैनिक लोग के कैम्प में लागल टेंट में आगि लाग गइल आ 13-14 जवान झुलस के मर गइल लोग। एकरा बाद गोलीबारी सुरू भइल जे अगिला छह घंटा चलल आ चारो हमलावर मारल गइलें आ 30 जवान घायल भइल लोग।[3][4][5][6] जिन्दा बचल हमलावर सभ के खोज में कॉम्बिंग ऑपेरशन जारी रहल।[1]
ज्यादातर मारल गइल जवान 10 डोगरा आ 6 बिहार रेजिमेंट से रहलें[6]
प्रतिक्रियासंपादन
भारतसंपादन
परधान मंत्री नरेंद्र मोदी आ कैबिनेट के मंत्री लोग हमला के जोरदार निंदा कइल आ आपातकालीन बैठक बोलावल जेह में आगे के कार्यबाही के बारे में चर्चा कइल गइल।[1]
अन्य देस सभसंपादन
- फ़्रांस - फ्रांसीसी बिदेश मामिला आ इंटरनेशनल डेवलपमेंट के मंत्रालय आ बयान जारी कइल आ हमला के निंदा कइलस आ काश्मीर के बिबाद के शांतिपूर्ण तरीका से समाधान के आवाहन कइलस। "फ़्रांस सबसे मजबूततम शब्दन में भारत के काश्मीर क्षेत्र में सेना के कैम्प पर भइल 18 सितंबर के हमला के निंदा करत बाटे। 17 गो मारल गइल भारतीय सैनिक लोग के परिवार के प्रति शोकसंबेदना ब्यक्त करत बाटे। आतंकबाद के साथ संघर्ष में फ्रांस भारत के साथ खड़ा बाटे। फ्रांस हर देस के गोहरावत बाटे कि अपने क्षेत्र में सक्रिय या अपना क्षेत्र से दुसरा देश पर हमला करे वाला आतंकबादी समूह सभ के खिलाफ परभावशाली ढंग से लड़े। फ्रांस आपन वचनबद्धता दोहरावत बा कि काश्मीर क्षेत्र में समस्या के समाधान शांतिपूर्ण आ संरचनात्मक ढंग से होखे के चाहीं। "[7]
- यूएई - यूएई के बिदेस मंत्रालय एक ठो बयान जारी कइल, "हर तरह के आतंकवाद आ एकरे हर तरह के प्रकटीकरण के खिलाफ राष्ट्र के मजबूत स्टैंड के दोहरावत, आ भारत गणराज्य के साथ मजबूती से खड़ा बानी जा, आ आतंकबाद से लड़े आ एकरा के मेटावे खातिर उठावल जाए वाला हर कदम के हमनी के समर्थन बाटे।"[8]
- यूनाइटेड किंगडम – बिदेस सचिव बोरिस जॉनसन हमला के निंदा कइलेन, "भारतीय शासित काश्मीर में भइल आज सबेरे के आतंकी हमला के यूके निंदा करत बाटे। पीड़ित लोग आ उनुके परिवार आ मित्र लोग के प्रति हमनी के आपन गंभीरतम सम्बेदना ब्यक्त करत बानी। यूके हर तरह के आतंकवाद के निन्दा करत बा, आ आतंकबाद से लड़े आ (एह हमला के) तैयारी करे वाला लोग के सजा दियवावे में भारत के साथे कंधा-से-कंधा मिला के खड़ा बाटे।"[9]
- यूनाइटेड स्टेट्स – स्टेट्स डिपार्टमेंट के प्रवक्ता जॉन किर्बाई कहलें, "भारतीय सेना के कश्मीर में अड्डा पर 18 सितंबर के आतंकी हमला के यूनाइटेड स्टेट्स कठोर निंदा करत बा। पीड़ित लोग आ उनुके परिवार के प्रति हमनी के शोक संबेदना भेजत बानी। यूनाइटेड स्टेट्स आतंकबाद से निपटे में भारत सरकार के साथे आपन मजबूत पार्टनरशिप के प्रति वचनबद्ध बाटे।"[10]
इहो देखल जायसंपादन
संदर्भसंपादन
- ↑ 1.0 1.1 1.2 1.3 "Militants attack Indian army base in Kashmir 'killing 17'"; BBC News; 18 September 2016; पहुँचतिथी 18 September 2016.
- ↑ Uri terror attack: List of jawans who died fighting terrorists, The Indian Express, 18 September 2016.
- ↑ 3.0 3.1 "Tents set on fire, troops shot while coming out"; दि हिंदू; 18 September 2016; पहुँचतिथी 18 September 2016.
- ↑ Uri attack: An inside story of how it happened, India Today, 18 September 2016.
- ↑ Sequence of the Uri attack & the plan of the terrorists, The Economic Times, 19 September 2016.
- ↑ 6.0 6.1 Uri Attack: Most of the 17 Soldiers Died in a Tent Fire, The Quint, 19 September 2016.
- ↑ "Inde - Attaque terroriste (18 septembre 2016) (fr)"; France - Diplomacy; 18 September 2016; पहुँचतिथी 18 September 2016.
- ↑ "UAE condemns terrorist attack against Indian military base in Kashmir"; Emirates News Agency; 18 September 2016; पहुँचतिथी 18 September 2016.
- ↑ "FCO Press Release: Foreign Secretary condemns attack in Indian-administered Kashmir"; Gov.uk; 18 September 2016; पहुँचतिथी 18 September 2016.
- ↑ "Indian Army Brigade Headquarters in Uri"; U.S. Department of State; 18 September 2016; पहुँचतिथी 18 September 2016.


text:
लेखकवृंद
- अभय कृष्ण त्रिपाठी "विष्णु"
- अमरकांत
- अरुण शीतांश
- आचार्य महेन्द्र शास्त्री
- आर. डी. एन. श्रीवास्तव
- आसिफ रोहतासवी
- इंजीनियर राजेश्वर
- कन्हैया प्रसाद तिवारी
- कन्हैया सिंह 'सदय'
- कमला प्रसाद मिश्र ‘विप्र’
- कुबेरनाथ मिश्र 'विचित्र'
- कुलदीप नारायण ‘झड़प’
- कैलाश गौतम
- गंगा प्रसाद 'अरूण'
- गंगाशरण शर्मा
- गायत्री सहाय
- गोरख पाण्डेय
- चंद्रशेखर मिश्र
- चन्द्रभूषण पाण्डेय
- चन्द्रशेखर प्रसाद ‘परवाना’
- जगदीश खेतान
- जनकदेव जनक
- जनकवि भोला
- जयशंकर प्रसाद द्विवेदी
- जितराम पाठक
- जौहर शफियाबादी
- डा उमेशजी ओझा
- डा. गोरख प्रसाद मस्ताना
- डा. डी.टी. राव "बेकाम"
- डा. बच्चन पाठक 'सलिल'
- डा. रीता सिन्हा
- डा0 शत्रुधन पाण्डेय
- डाॅ. राजेन्द्र प्रसाद सिंह
- डॅा० जयकान्त सिंह 'जय'
- डॉ अशोक द्विवेदी
- डॉ ओम प्रकाश सिंह
- डॉ जनार्दन सिंह
- डॉ. रामरक्षा मिश्र विमल
- डॉ.कमल किशोर सिंह
- तेग अली-तेग
- दिलीप कुमार
- दिलीप कुमार पाण्डेय
- दूधनाथ उपाध्याय
- देवेन्द्र आर्य
- धरीक्षण मिश्र
- नन्दकुमार त्रिपाठी
- नर्वदेश्वर पाण्डेय देहाती
- परिचय दास
- पाण्डेय कपिल
- प्रभाकर पांडेय
- प्रभुनाथ उपाध्याय
- प्रभुनाथ मिश्र
- प्रभुनाथ सिंह
- प्रशान्त पाण्डेय
- प्रसिद्ध नारायण सिंह
- प्रो. हरिकिशोर पाण्डेय
- बाबू रघुबीर नारायण
- बिसराम
- बेढब बनारसी
- बेबाक जौनपुरी
- भगवती प्रसाद द्विवेदी
- भिखारी ठाकुर
- भोला प्रसाद ‘आग्नेय’
- भोलानाथ 'भावुक'
- भोलानाथ गहमरी
- मनोरंजन प्रसाद सिंह
- महेन्द्र मिश्र
- मास्टर अजीज
- मुकुन्द मणि मिश्रा
- मृत्युंजय अश्रुज
- मोती बी.ए.
- रसिक बिहारी ओझा 'निर्भीक'
- राजीव उपाध्याय
- राधामोहन चौबे 'अंजन'
- राम जियावन दास 'बावला'
- रामदरश मिश्र
- रामनारायण उपाध्याय
- रामविचार पाण्डेय
- रामेश्वर सिंह 'कश्यप'
- राहुल सांकृत्यायन
- लाल बिहारी गुप्ता 'लाल'
- विवेकी राय
- विश्वनाथ प्रसाद 'शैदा'
- शशि प्रेमदेव
- सत्यनारायण मिश्र ‘सत्तन'
- सुरेश कांटक
- सौरभ पाण्डेय
- हीरा ठाकुर
- हीरा डोम
मुजरा - जनकदेव जनक
हम डीएन हाई स्कूल जनता बाजार से बदली करा के भगवानपुर हाई स्कूल में आ गइल रही. इहां छात्र छात्रन के बीच खुश रही. एक महीना कइसे बीत गइल ,हमरा कुछो ना पता चल पावल. स्कूल का अनुशासित वातावरण अच्छा लागल. नया मास्टर के प्रति विद्यार्थियन के मधुर संबंध आ अज्ञाकारी सुवभाव मन भावन लागल. स्कूल के अचार बेवहार पर मह निहाल रहीं. गुरू चेला के बीच अनूठा स्नेह आ पियार देख के स्कूल के हेडमास्टर शंकद दयाल ठाकुर प्रसन्न रहीं.
जाड़ा के मउसम रहे. आसमान में बदरी घेरले रहे. एही बीच कभी -कभी पछिया हवा तेज हो जाव. जेकरा कारण रह रह के देह हाथ में कंप कंपी समा जाव. तीर खानी चुभत ठंढा बेयार के सामना कोट आ स्वीटर ना कर पावे. एही से सभे जड़ा के गुलाबी घाम के इंतजार में टकटकी लगवले रहे. एका एक बादरन से लुका छिपी खेलत सूरृरूज भगवान झंकलें. घाम उगत देख के मैदान में खेलत छोट छोट लइकन आपन हाथ जोड़ा के नाचे लगले आएक स्वर में आपन कोरस अलापे लगले.....
रामजी रामजी घाम कर
सुगवा सलाम कर,
तोहरा बालकवा के जोड़ लागता
पुअरा फूकी फूंकी बाड़ें सभे तापत....
स्कूल के फुलवारी में कुरसी लाग गइल.हेडमास्टर साहब के साथे स्कूल के मास्टर लोग बइठल रहे आ जड़ा के मजा लेत रहे. तभीये साइकिल पर सवार होके 14-15 गो लइका अइलें. आपन आपन साइकिल स्टैंड पर खड़ा करके हमरा के प्रणाम कइलें. ओह लोग के देख के हेडमास्टर साहब एसडी ठाकुर पूछ बइठनी,
‘तू लोग कहवां से आवत बाड़? कुछों काम बाटे का? ’
‘ सर, सर ....‘ एगो लइका कुछ कहे के चहलस.
‘हां-हां बोल, केकरा से काम बाटे? मैट्रिक के फारम भरवाये के बाटे का? ’
‘ना सर, हमनी के अभय दुबे जी के पुरान छात्र हईस. डीएन हाई स्कूल जनता बाजार से आइल बानीस. ’
‘अच्छा, दुबेजी के चेला हउव लोग. तोहरा लोगिन के गुरू भक्ति देख के मन खुश हो गइल. के कहत बाटे कि आज काल्ह गुरु चेला के संबंध खराब हो रहल बा. तोहरा सभ के बढ़िया बेवहार देख के मन अघा गइल. अच्छ , दुबे जी से बात कर लोग . हम आपन क्लास कके आवत बानी. तोहरे नीयर लोग अपना जिनगी मेें तरक्की आ प्रगति करेला. ’ एतना बोल के हेडमास्टर साहब अपना क्लास के तरफ बढ़ गइनी.
हेडमास्टर साहब के गइला के बात डबडबाइल आंख से राजेश हमारा के देखलस आ धधा के हमरा गोड़ पर गिर पड़ल आ गोड़ पकड़ लेलस. ओकरा आंखी से टप टप लोर चुए लागल. उ एकाएक रोअत बोल पड़ल.‘ सर, हमरा के माफ कर दीहीं. रअरा साथे हम बहुते बड़हन गलती कर देले रहीं.’
‘ हां सर, राजेश के माफ कर दीहीं, अनुशासनहीनता के आरोप में ई स्कूल से निकाल दिहल गइल बाड़ें. राउर मदद ना मिली त ई मैौट्रिक के परीक्षो ना दे पइहें.’
‘अरे राजेश उठ उठ, नेक काम में देर होला, अन्हेर ना होला. तोहार भविष्य उज्जवल बाटे. आरे काहे रोअत बाड़. देर से अइल-अ बाकिर दुरूस्त अइल-अ. ’ हम राजेश के उठावत कहनी.
‘सर,हमरा दुख बाटे कि हमरे कारन रउरा बदली करा के इहवां आ गइनी. अब वापस लवट चलीं. हमनी के आग्रह करे आइल बानीस!‘ राजेश आपन लोर पोछत कहलस.
‘ आ रे रे , अइसन बात नइखें, हम निजी कारन से बदली करवले बानी. तोहरा लोग के इच्छा बाटे त हम फेरू ओहीजा आवे के कोशिश करब. ’
विद्यार्थियन के वापस लवट गइला के बाद हमरा मन भावना के सागर में डूब गइल. हमरा साथे कइल राजेश के दुरबेवहार एकाएक दमाग में उभरे लागल. हम अपना स्कूल के कार्यालय में बइठल विद्यार्थियन के कॉपी जांचत रही. ओही समय स्कूल के चपरासी मंटू अंदर घुसल आ बोललस,‘ सर, रउरा से केहूं मिले के चाहत बाटे. ’
‘अच्छा, अंदर भेज द. ’ कॉपी जांचत हम बोलनी.
‘नस्कार दुबेजी!’
‘नमस्कार नमस्कार!’ जानल पहचानल आवाज सुनके आपन नजर कापी से हटा के सामने देखनी. भगवान पुर हाट के लछुमन तिवरी जी रही. जे चक चक धोती कुरता के ऊपर करिया बंडी पहिरले खड़ा रहीं. उहां के कान्हा पर लाल टेस चेकदार गमछाो रहे. जवन एकदम झकास लागत रहे.
‘आरे तिवारी जी , आई आई . एने के राहता कइसे भूल गइनी ह . कुरसी पर बइठीं.’ हम तिवारी जी के देखते उठ के खड़ा हो गइनी आ उहां के बइठे खातिर निहारा कइनी.
‘ का बताई दुबे जी, बड़ लड़का रमेश बाबू के शादी के दिन ठीक हो गइल बाटे. नाच-शामियाना, टेंटे बैंड बाजा, डोली -पालकी, हाथी घोड़ा के साटा बायना बांधे खातिर जेने तेने बंवड़ेरा नियर नाचत फिरत बानी. सुननी ह कि जनता बाजार में गिरि बाबा के नाच बड़ा बढि़या बाटे. रउरा चलीं, तानी साटा बंधवा दीही.’
‘ आरे तिवारी जी , हमरा के साटा बायना के चक्कर में काहे के डालत बानी. हम सीधा सादा आदमी , भला नाच के हाल का जानी. हमार सलाह मानी त जनता बाजार के थानेदार डीएन पांडेय के पास चलीं. उहवां से भेट हो जाई तो समझी आम के आम आ गुठनी के दाम मिल जाई.
‘रउरा का कहे के चाहत बानी, हमरा समझ में नइखे आवत. ’ लछुमन तिवारी अनजान व्यक्ति नियर बोल पड़नी.
‘हमार मतलब बा कि महंगा नाच सस्ता में पट जाई आउर तबला के तल पर दु चार गो रउरा मुजरो सुन लेहब.’
‘आरे बाह दुबे जी, रउरा त हमरा मन के बात छीन लिहनी ह. चलीं, दरोगा बाबू से मिलल जाये.’
स्कूल के अंतिम घंटी बाजल, दसवां वर्ग में हमार हिंदी के क्लास रहे. अचानक तिवारी जी के आ गइला से हमरा ऊ घंटी छोड़े के पड़ल. स्कूल के हेडमासेटर एसडी ठाकुर से छुट्टी लेके हम तिवारी जी के साथे बाहर निकल पड़नी.’
लछुमन तिवारी भगवानपुर हाट के इज्जतदार आदमी रहीं. सामाजिक काम में बढ़ चढ़ के हिस्सा लिंहीं. चाहे केहूं गरीब के बेटी के शादी- बिआह होखो, चाहे कवनों बेराम आदमी के सेवा टहल. जतना बन सकेला, सभ के ऊ तन मन धन से मदद करत रहीला.
हम तिवारी जी के साथे गप शप करत थाना पगुंच गइनीं. एगो सिपाही से पूछला पर मालूम भइल कि दरोगा जी कतहीं छापामारी करे गइल बानीं. बाकिर हमरा समझ में ना आइल कि रात के छोड़ के शाम के दरोगा जी कवना छापेमारी में निकल बानी? खैंर, हम तिवारी जी के लेले टेलीफोन एक्सचैंज ऑफिस पहुंचनी. ओकरे पीछे गिरी बाबा के नाच घर रहे.
एगाो बड़हन हॉल में नाच गान के महफिल सजल रहे. गांव जवार के मुंहगर लोग मस्ती के चासनी लूटे खातिर जुट रहे. एमें गांव के मुखिया, सरपंच, डॉक्टर, वकील, बाजार के बेयपारी आउर थाना के दरोगा डीएन पांडेय आदि आपन आपन आसन जमवले रहीं लोग. केहूं पीकदानी में पूच पूच मगहिया पान खाके थूकत रहे. केहूं पियाली के पियाली जाम के पैमाना छलकावत रहे. एही समय अचानक लछुमन तिवारी महिफिल में टपक पड़लें. जान पहचान के लोग खड़ा होके उनुका के सुआगत कइलस. बड़ आसामी पाके नाचवाला गिरी जी फूले ना समास. लछुमन तिवारी के केने उठाई आ केने बइठाई में लागल रहस. कवना तरे उनुकर खातिरदारीकरी कि उनुकर दिल दरिआव हो जाव. बाद में दरोगा जी से परिचय करवले, ओकरा बाद उहां के बगल बइठ के आसन मिलल.
बइठला के बाद हम साटा वाला बात दरोगा जी के बता दिहनी कि तिवारी जी अपना बेटा के शादी में गिरी बाबा के नाच ले जाये के चाहत बानी. दरोगा जी अबही कुछो बोलहीं के रही तले, पीछे पीछे परछाई नियर मेड़ड़ात गिरी बाबा बोल पड़लें
‘रउरा निफिकिर रहीं तिवारी जी, जरूर नाचब रउरा बेटा के बिआह में, बाकिर कवना तिथि के कवना गांव में बारात जाई. कम से कम दुलहिन के बाबुजी के नाम त लिखा दीहीं. हम उहां के दुआर आ गांव के शोभा जरूर बढ़ाइब. ’ खुशी में नाचत गिरी बाबा बोल पड़लें.
‘रउरा महफिल में आ गइनीं, समझी कि बसंत गिरि के नाच बंधा गइल. दरोगा जी समुझावत कहनी. ,’अब बनारस के लाजवंती आ कोलकाता के मुक्ता रानी के ठूमका पर मुजरा के माजा लूटीं. ’ दरोगा जी ठिठोली करत कहनी. दरोगा की के एह बात से महफिल में जोरदार ठहाका लागल. तिवारी जी मुसकी छोड़त नाच देखे लागलें.
‘ रात छोड़ गइल हो राजा सुतले सेजरिया पर ....’ कमसीन मुक्तारानी के मिश्री घोलत स्वर लहरी पर सभे लोग मस्त रहे. लाजवंती नियर छुई मुई खूबसूरत नचनिया के लाजबाव अदाकारी , महफिल में नया जान फूंक दिहलस. मुक्तारानी के एक एक ठूमका आ मुजरा के बोल पर सभ लट्टू भइल रहे. अचानक मुक्ता रानीकुल्हा मटकावत नागिन लेखा कमर लचकावत दरोगा के सामने बइठ गइली. दरोगा जी के आंखी में आंख डाल के कुछो इशारा से कहनी. दरोगा जी उनुका अदाकारी पर फिदा हो गइले आ जेब से एक हजार के एगो नोट निकाल के मुक्ता के चोली में खोंस दिहले आ तिवारी जी के ओर इशारा करत मुक्ता के कान में कुछ फुसफुसइले. लछुमन तिवारी नर्तकी मुक्ता के रूप रंग आ मस्तानी चाल पर मंत्र मुग्ध रहनीं. ओकरा सुघड़ सुडौल मांसल देह पर डींठ गड़वले, घुटना तक लहरात लहंगा के निहारत रहीं, कांच कोइन नियर लप लपात कमर, गोटेदार चोली में कसमसात बंद जोबना आ मुक्तारानी के तिरछी नजर पर सभे घायल रहे. एकाएक मुक्ता अपना घूंघटा के दुनू छोर छतरी लेखा अपना सिंर के ऊपर तान लिहली आ नागिन खानी कमर लचकावत तिवारी जी के तरफ चल पड़ली. एकाएक बासंती झोंका नियर ऊ लछुमन तिवारी के छोड़ के आपन घूंघटा हमरा ऊपर ओढ़ा दिहली आ मुसकात बोल उठली, ‘ छन भंगुर जिनगी में जी भर के माजा लूट ल राजा जी! फिर मउका ना मिली.’
मुक्ता के एह हरकत पर एका एक हम सकपका गइनीं. मारे शरम के हमार जियरा तार तार हो गइल. समझ में ना आइल का कहीं. एका एककंठ में माघ के पाला मार देहलस. दम घुटे लागल.
हमार विचित्र दशा देख के महफिल में जोरदार ठहाका लागल. दरशक लोग मारे खुशी के लोट पोट हो गइल. बाकिर तिवारी जी हमरा मन के भावना समझ गइलनीं आ झट से एक हजार के एगो लाल नोट निकाल के मुक्ता के तरफ बढ़ा दिहनीं. ऊ नोट के लपक लिहलस आ नाजो अदा के साथ शुक्रिया अदा करत उठ गइल. मुक्ता के गइला के बाद हम अपना के सहज करे के कोशिश कइनी. हमरा बुझात रहे क सभे नचनिया के छोड़ के हमरे के देखत बा. नाच घर के खिड़की आ दरवाजा खुलल रहे. जहां छुट्टी के बाद स्कूली लइका उहा खड़ा होके नाच हुक हुलक के देखत रहस.
दुसरका दिन हम स्कूल गइनी. चउथी घंटी में वर्ग दसवां के लइकन के हम हिंदी पढ़ावत रहीं. बाकिर क्लास में शांति ना रहे. पीछे के सीट पर बइठल कुछ लइका जादही हल्ला गुल्ला करत रहस. जब हम डांट करी त थोड़ा देर खातिर शांति हो जाव. ओकरा बाद उहे दशा रहे. जब क्लास में शोर गुल फेरू होखे लागल त हम गुस्सा में चीख पड़नी,‘ अरे काहे शोर मचावत बाड़ लोग, कवनों बात बा का?
‘हां सर...., हां सर...’ मनोज हकलात कुछ आउर कहे के चहलस.
‘बोल का पूछे के बा?’हम आपन गुस्सा पिअत शांत लहजा में पूछनी.
‘सर, राजेश रउरा से कुछ पूछे के चाहत बाड़ेंन?’
राजेश के नाम आवते क्लास में शांति छा गइल. ऊ अपना सीट से उठल आ हमरा तरफ कवनों छुट भइया गुंडा लेखा घुड़लस. ओकरा एह अशिष्ठता पर हमार मन आउर गुस्साये लागल. बाकिर ओह क्षेत्र के विधायक के लइका होखे के कारन हम मन मसोस के रह गइनीं आ पूछ बइठनी ,‘ बोल राजेश ,का पूछे के चाहत बाड़?’
‘सर, मुजरा के संधि-विच्छेद का होला?’ राजेश कुटील मुसकान के साथे पूछलस.
राजेश के अतना पूछला के साथे क्लास में जोरदार ठहाका लागल.
------------------------------------------
नाम: जनकदेव जनक
पता: सब्जी बगान लिलोरी पथरा झरिया,
पो. झरिया, जिला-धनबाद
झारखंड (भारत) पिन 828111,
मो. 09431730244
अंक - 68 (23 फरवरी 2016)
सदस्यता लें टिप्पणियाँ भेजें (Atom)
ट्वीट
परसिध पोस्ट
-
भोजपुरी साहित्य के विकास के क्रम में एक से बढि के एक संतन के जोगदान बा। ओही परम्परा आगे बढावले बानी भीखा साहब जी। इंहा कऽ भोजपुरी कऽ कबी...
-
पगे पग ठोकर समय के नचवना कइसन जिनगी सटत रोज पेवना॥ घुमल अस चकरी पलिहर जोताइल नमियो ना खेते बीया बोआइल उमेदे से अंखुवा , फोरी न भुंइयाँ इह...
-
(सब लड़िका क्लास के एगो कोना में बिटोराइल बा, दुगो बेंच गिरल बा चिरकुटवा ओहिमें दबाके माई-माई चिचियाता, लबेदा सुथनी एकदोसरा के झोंटा नवा के...
-
चिथरा पहिर घुसरि पुअरा में देखत सुघर सोनहुल सपना ऊसर बंजर परती धरती सींचि-सींचि लोहू से अपना हम दुनिया के सरग बनवलीं नंदन वन अइसन चमक...
-
केहू आज दिल से भुलाई त कइसे हिया से कहीं दूर जाई त कइसे। कजरवा से चाहे लिखे प्रेम पोथी कि लोरवा से पाती लिखाई त कइसे। बड़ी सांकरी प्रेम के ...
-
रोवाँ झारेला जब जब चुनाव आवैला तरवा चाटैं धीरे धीरे सुहरावैला हार जीत से कउनो मतलब नाहीं राखै जेतना भी लह जाला ठाट से लहावैला गाँव से सिवा...
-
" बाउजी, बाउजी....तनी ऊपर देखेम...उम्म्म्म्म... ना..लइटवा के अंजोरा तनी खड़ियाs जाईं..." बाउजी धीरे धीरे खटिया से उठेके कोसिस कई...
-
अंक - 76 (19 अप्रैल 2016) चइता विशेषांक कऽ रचना सूची संपादकीय चइता नाही बसे अब गाँव में लेख चइता चित्त से जोड़ेला - केशव मोहन पाण्डेय...
-
कलयुग कऽ रंग चाहे घर होखे चाहे गाँव होखे, चिहे जिला देश विदेश होखे, हर जघे एके बाजा बजावत बा, कलयुग आपन रंग देखावत बा। धन खाति...
-
सूनि लऽ हे भाई! आ गइलबा कमरतोङ महंगाई॥ अब दाँत के नीचे ना पहुँची, सब्जी, चीनी अउरी दाल। अमीर, गरीब दूनो भाई के, हो गइल बाटे दशा बेहा...


text:
चाराघोटाला के मुजरिम लालू बेटा के शादी में शामिल होखे ला पैरोल मिलल
रांची 09 मई (वार्ता) बिनबाँटल बिहार के बहुचर्चित चारा घोटाला में जेल के सजा काटत मुजरिम आ बिहार के मुख्यमंत्री रहल राजद अध्यक्ष लालू प्रसाद यादव अपना बड़का बेटा तेज प्रताप यादव के शादी में अब शामिल हो सकीहें काहें कि पैरोल देबे के उनुकर निहोरा मान लीहल गइल बा.
जेल सूत्र आजु बतवलें कि राजद अध्यक्ष लालू यादव के पैरोल का बारे में जेल अधीक्षक 09 से 14 मई तक पैरोल देबे के सशर्त अनुशंसा कइले रहलें. एकरा बाद पैरोल के दस्तावेज विधि परामर्श खातिर महाधिवक्ता के भेजल गइल, जवना के ऊ सकार लिहलें.
लालू यादव के पांच दिन के पैरोल मिलल बा आ ऊ अब अपना बेटा के बिआह में शामिल हो सकीहें. उनुका के मंगल का राति रिम्स के मेडिकल बोर्डो यात्रा करे जोग मान लिहले रहुवे. छह गो चिकित्सकन की टीम लालू यादव के स्वास्थ्य रिपोर्ट के समीक्षा कइलें आ पवलें कि लालू के सेहत में सुधार मिलल बा.
चारा घोटाला के मुजरिम पटना ट्रेन से जइहें कि फ्लाइट भा सड़क मार्ग से, ई अबहीं साफ नइखे भइल.
लालू यादव के बड़का बेटा तेज प्रताप यादव के बिआह 12 मई के होखे जा रहल बा.


text:
भोजपुरी के मनोरंजक चैनल महुआ टीवी डांसिंग के शो में एगो नया कान्सेप्ट का साथ पेश करे जा रहल बा नाच नचईया धूम मचईया. एह शो के खासियत रही कि भोजपुरी सिनेमा के दस गो अदाकारा अपना खातिर डांस पार्टनर चुनीहें आ ओह पार्टनर का साथे एह शो में शामिल होखीहें. दस गो अदाकारा में शामिल बाड़ी स्टार अदाकारा रिकुं घोष, अक्षरा सिंह, गुंजन पंत, स्मृति सिन्हा, उर्वशी चैधरी, संगीता तिवारी, क्रिशा खण्डेलवाल, लवी रोहतगी, मिस जम्मू अनारा गुप्ता आ आयटम गर्ल सीमा सिंह.
एह दस गो तारिका लोग के डांसिंग पार्टनर खातिर २९ जुलाई से आडिशन शुरू हो गइल बा. बिहार आ यूपी के अलग अलग शहर में जा के ई तारिका लोग आपन डाँस पार्टनर चुनी जे आम जनता में से होखी. एह डांसिंग शो के हॉस्ट करे जा रहल बाड़न भोजपुरी सिनेमा के सदाबहार सुपर स्टार रवि किशन.
रवि किशन के कहना बा कि ‘‘नाच नचईया धूम मचईया’’ आम डांस रियलिटी शो से हटके होखी जवना में बिहार, उत्तर प्रदेश के आम प्रतिभाशाली लडिकन के आपन प्रतिभा देखावे खातिर एगो नया मंच मिली.
(स्रोत : प्रशान्त निशान्त आ उदय भगत)


text:
भाषा सब अइसन भोजपुरी साहित्य में बेसी कविते लिखल जा रहल बा. दोसर-दोसर विधा में लिखे वाला लोग में शायदे केहू अइसन होई, जे कविता ना लिखत होई. एही से कविता के जरिये भोजपुरी में साहित्य लेखन के दशा-दिशा, प्रवृति-प्रकृति के जानल-समझल जा सकत बा. साहित्य आ साहित्य के शक्ति के बारे में एगो श्लोक भरतमुनि कहले बाड़े – नरत्वं दुर्लभं लोके विद्वत्वं तत्र दुर्लभम्. कवित्वं दुर्लभं तत्र शक्तित्वं तत्र दुर्लभाः . कविता आ काव्य शक्ति के जे हाल होखे भोजपुरी में कवि आ लेखक के भरमार बा. एही भरमार…Read More
Category: साहित्य
भोजपुरी में बाल साहित्य
प्राचीन काल में भोजपुरी बिहार प्रांत के भोजपुर, आरा ,बलिया, छपरा, सीवान, गोपालगंज आ यूपी के कुशीनगर, देवरिया गोरखपुर, महराज गंज ,सिद्धार्थ नगर, मऊ , आजमगढ़, गाजीपुर आ बनारस के भाषा रहे बाकिर अब्ब आपन भोजपुरी एगो अंतर्राष्ट्रीय भाषा हो गइल बाटे । भोजपुरी खाली भारत के बिहारे यूपी के भाषा ना रहिके नेपाल , मॉरीशस, फीजी, गुआना, सूरीनाम जइसन देशन में भी बोलचाल के भाषा के रूप में फइल गइल बा । भोजपुरी भाषा में सभ तरह के साहित्य रचल जा रहल बा बाकिर बाल साहित्य के नाम पर…Read More


text:
सिनेमा भोजपुरी के नंबर 1 अभिनेत्री पाखी हेगड़े हरीश गुप्ता के फिलिम “भईया हमार दयावान’’ में पॉकेटमार बनल बाड़ी. फिल्म में लड़िका के भेस धइले पाखी आपन रोजी रोटी चलावे खातिर पाकिटमारी करत बाड़ि. एकदिन एह पाकिटमार पाखी के भेंट एगो चोर मनोज तिवारी से हो जात बा आ फेर दुनु के दोस्ती हो जात बा. बाद में ई दोस्ती प्यार में बदल जात बा.
एह फिल्म में पाखी हेगडे पहिला बेर मनोज तिवारी के नायिका बनल बाड़ी. आ सबले बढ़ि के पाखी के टॉम बॉय लुक सभतर चरचा के विषय बन गइल बा. एह फिल्म के निर्देशक हउवें असलम शेख.
(प्रशांत निशांत के रपट से.)


text:
लेखकवृंद
- अभय कृष्ण त्रिपाठी "विष्णु"
- अमरकांत
- अरुण शीतांश
- आचार्य महेन्द्र शास्त्री
- आर. डी. एन. श्रीवास्तव
- आसिफ रोहतासवी
- इंजीनियर राजेश्वर
- कन्हैया प्रसाद तिवारी
- कन्हैया सिंह 'सदय'
- कमला प्रसाद मिश्र ‘विप्र’
- कुबेरनाथ मिश्र 'विचित्र'
- कुलदीप नारायण ‘झड़प’
- कैलाश गौतम
- गंगा प्रसाद 'अरूण'
- गंगाशरण शर्मा
- गायत्री सहाय
- गोरख पाण्डेय
- चंद्रशेखर मिश्र
- चन्द्रभूषण पाण्डेय
- चन्द्रशेखर प्रसाद ‘परवाना’
- जगदीश खेतान
- जनकदेव जनक
- जनकवि भोला
- जयशंकर प्रसाद द्विवेदी
- जितराम पाठक
- जौहर शफियाबादी
- डा उमेशजी ओझा
- डा. गोरख प्रसाद मस्ताना
- डा. डी.टी. राव "बेकाम"
- डा. बच्चन पाठक 'सलिल'
- डा. रीता सिन्हा
- डा0 शत्रुधन पाण्डेय
- डाॅ. राजेन्द्र प्रसाद सिंह
- डॅा० जयकान्त सिंह 'जय'
- डॉ अशोक द्विवेदी
- डॉ ओम प्रकाश सिंह
- डॉ जनार्दन सिंह
- डॉ. रामरक्षा मिश्र विमल
- डॉ.कमल किशोर सिंह
- तेग अली-तेग
- दिलीप कुमार
- दिलीप कुमार पाण्डेय
- दूधनाथ उपाध्याय
- देवेन्द्र आर्य
- धरीक्षण मिश्र
- नन्दकुमार त्रिपाठी
- नर्वदेश्वर पाण्डेय देहाती
- परिचय दास
- पाण्डेय कपिल
- प्रभाकर पांडेय
- प्रभुनाथ उपाध्याय
- प्रभुनाथ मिश्र
- प्रभुनाथ सिंह
- प्रशान्त पाण्डेय
- प्रसिद्ध नारायण सिंह
- प्रो. हरिकिशोर पाण्डेय
- बाबू रघुबीर नारायण
- बिसराम
- बेढब बनारसी
- बेबाक जौनपुरी
- भगवती प्रसाद द्विवेदी
- भिखारी ठाकुर
- भोला प्रसाद ‘आग्नेय’
- भोलानाथ 'भावुक'
- भोलानाथ गहमरी
- मनोरंजन प्रसाद सिंह
- महेन्द्र मिश्र
- मास्टर अजीज
- मुकुन्द मणि मिश्रा
- मृत्युंजय अश्रुज
- मोती बी.ए.
- रसिक बिहारी ओझा 'निर्भीक'
- राजीव उपाध्याय
- राधामोहन चौबे 'अंजन'
- राम जियावन दास 'बावला'
- रामदरश मिश्र
- रामनारायण उपाध्याय
- रामविचार पाण्डेय
- रामेश्वर सिंह 'कश्यप'
- राहुल सांकृत्यायन
- लाल बिहारी गुप्ता 'लाल'
- विवेकी राय
- विश्वनाथ प्रसाद 'शैदा'
- शशि प्रेमदेव
- सत्यनारायण मिश्र ‘सत्तन'
- सुरेश कांटक
- सौरभ पाण्डेय
- हीरा ठाकुर
- हीरा डोम
फगुआ, फगुआ ना रहल - लव कान्त सिंंह
जवना देश के हर बात में उत्सव बा, मेला बा, मौज-मस्ती बा, सामाजिक मेलजोल के संदेश बा, विज्ञान बा, शिक्षा बा, संस्कार बा, आ उत्सव मनावे के अलग-अलग तरीका बा ओह देश के नाम ह भारत। भारत के संस्कृति में त्योहारआ उत्सव केपुरनका समय से ही काफी महत्व रहल बा।प्रेम, एकता आ सद्भावना के भाव से भरल तीज-त्योहारके सम्बन्ध कौनों जाति, धर्म, भाषा या क्षेत्र से ना होके समभाव से बा, इहे कारण बा कि भारत में मनावल जाए वाला त्योहार आ उत्सव के सब धर्मं के लोग आदर के साथ मिलजुल के मनावेलें।सभे जानेला कि भारत एगो कृषि प्रधान देश ह आ जब ई कृषि प्रधान ह त हर फसल के समय उत्सव मनबे करी। धान के रोपाई होखे चाहे गेहूं के कटाई हर समय के उत्सव के तरह मनावल जाला। अगर एह नजर से देखल जाव त जब गेहूं फूट के खूब तइयार हो जाला त किसान अपना मेंहनत के सफल होत देख उत्सव मनावेला जवना के फगुआ कहल जाला। एही से जरत सम्हत में गेहूं के दूगो बाल फेंके के नियम बा। फगुआ भारतीय समाज के एगो प्रमुख त्यौहार बा, जेकर लोग बड़ी उत्सुकता से प्रतीक्षा करेलें।
फागुन चढ़ते फिजा में नाया ताजगी के अहसास होखे लागेला। प्राकृति के हाव-भाव विस्तार सेकहल जाव त एह महीना के हावा-पानी, दिन-रात, सुबेर-सांझ, घाम-छांह सब ई अहसास करावे लागेला कि रंग-बिरंगी फगुआ आवे वाली बा।जोगिरा के आवाज सुनाई देवे लागेला, हवा में खुशबू तैरे लागेला। अइसन में बच्चा से बूढ़ तक में मस्ती छा जाला। हर परिवार में खुशी आ चुहल का वातावरण देखाई देवे लागेला। देश भर में बसन्त पंचमी के दिन से ही अबीर उठ जाला आ ओकरा बाद लोग अपना-अपना तरह से फगुआ मनावे लागेला। पूर्वांचल के लगभग हर गांव में बसन्त पंचमी के दिन ही ताल ठोका जाला आ ओही दिन से पंचायत भवन पर, मंदिर पर चाहे केहू के दुआर पर रोज सांझ के फगुआ गवाला। पूवांचल के फगुआ में उ सब चीज के समावेश बा जवन कि एगो उत्सव के महोत्सव बनावे खातिर खोजल जाला। फगुआ के सबसे खासियत ई रहे कि जब भी फगुआ गवाई त सबसे पहिले भगवान जी के गोहरावल जाई, जइसे- हरिहरनाथ बाबा हरिहर नाथ...सोनपुर में होरी खेले....अइसही राम जी के आ कृष्ण जी के भी फागुआ गवाई, ओकरा बादे दोसर फगुआ गवाई। तब के फगुआ गीत में राग-विहाग, सुर लय ताल, साहित्य, विनम्रता, सौम्यता आ संस्कारित संदेश रहत रहेे, बाकी अफसोस कि अब अइसन नइखे। फगुआ के मीठ-मीठ सब गीत के स्थान ले लेल बा अश्लील आ द्विअर्थी गाना। कहल जाव कि फगुआ आज अश्लीलता का पर्याय बन गइल बा त गलत ना होई। आज के बदलत परिवेश में संस्कारित फगुआ गीत के मस्ती के सागर में अश्लीलता आ फूहड़ता का अइसन प्रदूषण फइल गइल बा कि एकरा से समाज के प्रबुद्ध वर्ग मर्माहत बा।
देवर-भउजाई के एगो अइसन रिश्ता बा जेकर चर्चा कइला बिना फगुआ के चर्चा पुरा ना कहाई।पहले फगुआ गीत में देवर-भउजाईके संवाद अइसन होखे -‘‘अखियां त हउवे जैसे ठाकुर जी बुझालें नकिया सुगनवा के ठोर, अस मन करेला की छर देना छींट देतीं, लेइ लेत बबुआ बटोर’’ओहीजा आज के गीत बा ‘‘धीरे से रंगवा डालू रे देवरा भीतरा लगेला पाला रे’’ इ त अभी हम मयर्दे में बानी ना त आजकल के चवनिया गायक लोग सलाई रिंच से खोलऽता। अइसन गीत लिखे वाला आ गावे वाला जेतना दोषी बा ओसे बेसी दोषी बा अइन गीत सुनेवाला। ई सब बात खाली गीत-गवनई तक ही सीमित नइखे असल में भी इहे होता। ना देवर भउजाई के चिन्हता आ ना भउजाई देवर के जबकि हमनी के संस्कार ई ह कि सबेरे जवना भउजाई पर रंग फेंक के रंगेनी स सांझ के ओही भउजाई के गोर पर अबीर रख के आशीर्वाद लेवेनी स। अब ई सब परम्परा मेटा रहल बा जवन कि हर लेहाज से चिन्ता के विषय ह। ऐतने नापहिले जवन रंग के इस्तेमाल होत रहे उ प्राकृतिक चीज से बने जइसे फुल, हरदी, ध्निया इत्यादि ऐकरा पीछे वैज्ञानिक कारण भी बा कि मौसम बदले के समय चमरा कि रक्षा होला। आजकल सब रंग-अबीर रासायनिक पदार्थ से बनऽता जवन कि फायदा करे के जगहा पर नुकसाने जादा करत बा। ई त कुछ नइखे जवन सबसे जादा चिन्ता के बात बा उ ई कि अब लोग फगुआ के मतलब शराब बना के रख देले बा। इहे शराब के कारण गांव-जवार में तरह-तरह के घटना होता, जगह-जगह मारपीट होता जवना के कारण बहुत लोग अब फगुआ से दुरी बनावे लागल बारें जवन कि हमनी के संस्कृति खातिर बहुत घातक बा। ओहू से घातक ई बा कि लोकसंगीत के जगह अब गंदा-गंदा गाना बजा के दारू के निशा में धूत लइका सब हुड़दंग करत बारन स आ दोसरा के माई-बहिन पर ओल-बोल मारत बारन स जवना के कारण हर गांव में केहू के केहू से मारपीट होता, खान-पीयान छुटत बा त जवन परब एकता के संदेश देवे खातिर बनावल गइल रहे उ अब दूरी बनावे के काम करत बा।फगुआ परब के पीछे तमाम धार्मिक मान्यता, मिथक, परम्पराआ ऐतिहासिक घटना छुपलहोखे बाकी अंततःएह परब के उद्देश्य मानव कल्याण ही बा। हालाकि अंत में ऐतने कहे के चाहब कि बदलाव अगर सकारात्मक होखे त विकास होला बाकी जब बदलाव नकारात्मक होई त सत्यानाश के अलावा आउर कुछ ना होई।
सदस्यता लें टिप्पणियाँ भेजें (Atom)
ट्वीट
परसिध पोस्ट
-
भोजपुरी साहित्य के विकास के क्रम में एक से बढि के एक संतन के जोगदान बा। ओही परम्परा आगे बढावले बानी भीखा साहब जी। इंहा कऽ भोजपुरी कऽ कबी...
-
पगे पग ठोकर समय के नचवना कइसन जिनगी सटत रोज पेवना॥ घुमल अस चकरी पलिहर जोताइल नमियो ना खेते बीया बोआइल उमेदे से अंखुवा , फोरी न भुंइयाँ इह...
-
(सब लड़िका क्लास के एगो कोना में बिटोराइल बा, दुगो बेंच गिरल बा चिरकुटवा ओहिमें दबाके माई-माई चिचियाता, लबेदा सुथनी एकदोसरा के झोंटा नवा के...
-
चिथरा पहिर घुसरि पुअरा में देखत सुघर सोनहुल सपना ऊसर बंजर परती धरती सींचि-सींचि लोहू से अपना हम दुनिया के सरग बनवलीं नंदन वन अइसन चमक...
-
केहू आज दिल से भुलाई त कइसे हिया से कहीं दूर जाई त कइसे। कजरवा से चाहे लिखे प्रेम पोथी कि लोरवा से पाती लिखाई त कइसे। बड़ी सांकरी प्रेम के ...
-
रोवाँ झारेला जब जब चुनाव आवैला तरवा चाटैं धीरे धीरे सुहरावैला हार जीत से कउनो मतलब नाहीं राखै जेतना भी लह जाला ठाट से लहावैला गाँव से सिवा...
-
" बाउजी, बाउजी....तनी ऊपर देखेम...उम्म्म्म्म... ना..लइटवा के अंजोरा तनी खड़ियाs जाईं..." बाउजी धीरे धीरे खटिया से उठेके कोसिस कई...
-
अंक - 76 (19 अप्रैल 2016) चइता विशेषांक कऽ रचना सूची संपादकीय चइता नाही बसे अब गाँव में लेख चइता चित्त से जोड़ेला - केशव मोहन पाण्डेय...
-
कलयुग कऽ रंग चाहे घर होखे चाहे गाँव होखे, चिहे जिला देश विदेश होखे, हर जघे एके बाजा बजावत बा, कलयुग आपन रंग देखावत बा। धन खाति...
-
सूनि लऽ हे भाई! आ गइलबा कमरतोङ महंगाई॥ अब दाँत के नीचे ना पहुँची, सब्जी, चीनी अउरी दाल। अमीर, गरीब दूनो भाई के, हो गइल बाटे दशा बेहा...


text:
भारत के इतिहास
ई लेख भारत आ आसपास की क्षेत्र की इतिहास खातिर बाटे। आजादी की बाद भारत गणतन्त्र की इतिहास खातिर देखल जाय: भारत गणतन्त्र क इतिहास।
भारत क इतिहास भारत देस आ आसपास के इलाका, जेकरा के भारतीय उपमहादीप भा दक्खिन एशिया के नाँव से जानल जाला, के पुराइतिहासी काल से ले के आजकाल के जमाना ले के इतिहास ह। भारत के इतिहास सुरू होला पुराइतिहासी जुग के लोगन आबादी के एह इलाका में बसाव से; इहे आबादी आ समाज आगे चल के सिंधु घाटी सभ्यता के रूप लेला; इंडो-आर्य संस्कृति आ वैदिक सभ्यता के रूप में आगे बढ़े ला आ हिंदू, जैन आ बौद्ध धर्म के एह इलाका में परतिष्ठा होले; कई गो बिसाल साम्राज्य एक के बाद के स्थापित होलें; मध्य काल में मुसलमानी शासक लोग के प्रभुत्व स्थापित होला; यूरोपीय लोग व्यापार के मकसद से आ के एह क्षेत्र के आपन उपनिवेश बना लेला; आजादी के लड़ाई के बाद भारत के बिभाजन आ वर्तमान भारत गणराज्य के उदय होला; आ अंत में आजाद भारत अपना बिबिध तरह के समस्या सभ से जूझत आज के समय में दुनिया के तीसरी सभसे ताकतवर अर्थब्यवस्था के रूप में स्थापित होला।
भारत के पुराइतिहास कम से कम 75,000 बरिस पहिले से शुरू होला जबसे इहँवा होमो सैपियंस मानव कि रहल क परमान मिले शुरू होला जबकि एहू से पहिले लगभग 5,00,000 साल पहिले से जब से होमो इरेक्टस मानव का प्रमाण मिले लागे ला।[1]
सिंधु घाटी सभ्यता क समय ई॰ पू॰ 3300 से 1300 ई॰ पू॰ ले मानल जाला जेवन आज की पाकिस्तान आ भारत की हिस्सा में सिंधु नदी आ एकरे साहायक नदिन के घाटी सभ की सहारे बिकसित भइल रहे। एकरी बाद क्रम से वैदिक सभ्यता आ महाजनपद काल आवेला। भगवान बुद्ध क जनम महाजनपद काल में छठवी सदी ई॰ पू॰ में भइल जब मगध साम्राज्य आ कोसल राज्य रहे।
चौथी सदी से तिसरी सदी ई॰ पू॰ की समय में भारत की अधिकतर इलाका पर मौर्य साम्राज्य क अधिकार रहल। मौर्य साम्राज्य की पतन की बाद कई गो छोट-छोट राजा अलग अलग हिस्सा पर राज्य कइलें आ फिर भारत की बड़हन हिस्सा पर गुप्त साम्राज्य अस्थापित भइला ले इहे स्थिति रहे। गुप्त काल के भारत क स्वर्ण युग भा क्लासिकल जुग कहल जाला। एही समय में इहाँ हिंदू धर्म के वर्तमान रूप के प्रतिष्ठा भइल। सातवीं से इगारहवीं सदी ईस्वी में पाल, राष्ट्रकूट आ गुर्जर प्रतिहार शासकन की बीच में शक्ति-संघर्ष भइल।
मुसलमानी शासन के सुरुआत 1206 ई॰ में शुरू भइल जब दिल्ली सल्तनत क अस्थापना भइल। एकरे बाद से लेके यूरोपीय लोग के आगमन ले के दौर के मध्यकाल कहल जाला। सन् 1857 ई॰ में भारत की पहिला स्वतंत्रता संघर्ष की बाद भारत क शासन ब्रिटिश ताज के अधीन हो गइल। 15 अगस्त 1947 के भारत आजाद भइल आ 26 जनवरी 1950 के भारत गणराज्य के रूप में स्थापित भइल।
संदर्भ[संपादन]
- ↑ G. Bongard-Levin, A History of India (Progress Publishers: Moscow, 1979) p. 11.


text:
सिनेमा भोजपुरी के सदाबहार सुपर स्टार रवि किशन आजु महाशिवरात्री का दिने बिहार के पुर्णिया शहर में एगो शिवालय में भगवान शंकर के शिवलिंग पर दुग्धाभिषेक करत घंटो पूजा अर्चना कइलन. सोमार का भिनसहरे से पहिलही ऊ अभिनेता यशपाल शर्मा, स्थानीय व्यवसायी आ पत्रकार पंकज नायक आ अपना निजी जनसंपर्क पदाधिकारी उदय भगत का साथे मंदिर पहुच गइले. जहाँ आसाम के कामाख्या मंदिर के पुजारी देवानंद तिवारी उनुका से वैदिक रीति से पूजा अर्चना आ दुग्धाभिषेक करवले.
रवि किशन आ यशपाल शर्मा पूजा में अतना रम गइल रहलन कि दू घंटा ले एकही मुद्रा में बइठल भक्ति भाव में लीन होके भगवान महादेव के आराधना कइलन. रविकिशन हमेशा से भगवान शिव के उपासक हउवे. पूजा का बाद आपन खुशी जाहिर करत कहलन कि पुर्णिया का धरती पर आके ऊ पूरा तरह से भक्ति में डूब गइल बाड़न.
अतवार के साँझो रविकिशन पुर्णिया के पूरण देवी आ काली मंदिर में पूजा अर्चना कइले रहले.
(उदय भगत के रपट से)


text:
लालकृष्ण आडवाणी भड़काऊ भाषण दिहले रहलें
अयोध्या के विवादित ढाँचा विंध्वस का दिने आडवाणी के निजी सुरक्षा खातिर उनका साथे रहल पुलिस अधिकारी उषा गुप्ता कोर्ट में बयान दिहले बाड़ी कि ओह दिन आडवाणी समेत कई गो भाजपा नेता भड़काऊ भाषण दिहले रहलें आ जब ढाँचा ढहावल जात रहुवे त केहू ओकरा के रोके के कोशिश ना कइल. बाकिर इहो कहली कि जब आडवाणी ओह जगहा जाये के कहलन त उनका के जाये ना दिहनी. उषा गुप्ता रायबरेली का सीबीआई अदालत में अभियोजन के गवाह का रुप में आपन बयान देत रहली.
नक्सली नेता किशनजी के पुलिस मार गिरवलसि
अपुष्ट खबर में कहल गइल बा कि नक्सली नेता कोटेश्वर राव उर्फ किशन जी के काल्हु पश्चिम बंगाल के लालगढ़ में पुलिस मुठभेड़ में मार गिरावल गइल बा. १६ घंटा तक चलल गोलीबारी का बाद ओहिजा से चार गो नक्सलियन के लाश मिलल बा जवना में से एगो लाश किशनजी के बतलावल जा रहल बा. कानू सान्याल के खुदकुशी का बाद किशन जी के मौत नक्सली आन्दोलन के एगो बड़हन झटका बा. अलगा बात बा कि रक्तबीजन का तरह नक्सलियन के संख्या बल में कमी नइखे आवे वाला.
यूपी के मुसलमानन खातिर आरक्षण के माँग कइलें मुलायम
सपा नेता अपना मुस्लिम वोट बैंक के फुसलवले राखे खातिर कवनो मौका बाँव ना जाये देस. सुप्रीम कोर्ट से आंध्र प्रदेश में मुसलमानन खातिर आरक्षण के सही बतवला का बाद मुलायम सिंह माँग कर दिहले बाड़े कि अब बिना कवनो देरी कइले यूपी के मुसलमानन खातिर आरक्षण के घोषणा कर दिहल जाव. साथही केन्द्र सरकार से कहले बाड़े कि पूरा देश में ई आरक्षण दिहल जाव आ एकरा खातिर आरक्षण क कोटा बढ़ा दिहल जाव.
बलिया में भयंकर बिजली संकट
बाँसडीह, रसड़ा, मनियर समेत बलिया शहर में भयंकर बिजली संकट पैदा हो गइल बा. कई जगहा फीडर में विस्फोट हो गइल बा जवन कि रख रखाव में कमी, ट्रांसफार्मर के तेल के चोरी, आ गर्मी का चलते बढ़ल माँग का चलते फीडर के गरम हो गइला से हो रहल बा. बलिया शहर में रात से बिजली गायब बा जवन कि फीडर ट्राली में आइल खराबी का चलते भइल बा.
यूपी बोर्ड हिसाब में कमजोर निकलल
यूपी बोर्ड नकल का बीमारी से बदनाम बड़ले बा अब ओकरा पर्चा में गलत सवाल का चलते ओकर प्रतिष्ठा अउरी माटी में मिलल जात बा. मैट्रिक का गणित में गलत सवाल आइले रहुवे अब इन्टरो का गणित परचा में गलत सवाल दिहल गइल बा. तीन अंक के ई सवाल सबका खातिर जरुरी रहे आ एकर हल कवनो तरीका से ना निकालल जा सके. माथा पच्ची में समय खराब कइला का बाद परीक्षार्थी ओह सवाल के छोड़ देबे खातिर मजबूर हो गइलें.
राजद का साथ लोजपा के गठबन्हन बनल रही
बिहार लोजपा विधायक दल के नेता महेश्वर सिंह राजद का साथ गठबन्हन पर फेर से विचार करे के राय बतवले रहलें. काल्हु लोजपा के बईठक में फैसला लिहल गइल कि गठबन्हन बरकरार रही. परिसीमन का चलते कुछ विधायकन के परेशानी देखत फैसला लिहल गइल कि राजद के कुछ सीटिंग सीट लोजपा ले ली लोजपा के कुछ सीटिंग सीट राजद के दिहल जाई आ एह लेन देन से गठबन्हन के विधायकन के हित सुरक्षित करा लिहल जाई.
बाँध आ रेल लाइन किनारे बसल गरीबन के घर बनावे खातिर जमीन
बिहार सरकार तय कइले बिया कि बाँध आ रेल लाइन किनारे बसल गरीब परिवारन के आपन घर बनावे खातिर सरकार का तरफ से तीन तीन डिसमिल जमीन खरीद के दिहल जाई. ई बात विधानसभा में राजस्व आ भूमि सुधार मंत्री नरेन्द्र नारायण यादव बतवलें. इहो कहलें कि महादलित परिवारन के आवास बनावे खातिर राज्य आ केन्द्र सरकार का तरफ से पाँच पाँच हजार रुपिया दिहल जाये वाला रहे. केन्द्र अपना हिस्सा के पइसा नइखे देत त उहो राज्ये सरकार का तरफ से दे दिहल जाई.
कांग्रेस सबसे धनवान पार्टी
साल २००८ ०९ के लेखा जोखा का अनुसार कांग्रेस का लगे सबसे बेसी धन बा. ओकरा लगे ३४० करोड़ रुपिया के परिसंपत्ति बा जवन साल शुरु का पहिले २७१ करोड़ रहुवे. कांग्रेस का तुलना में भाजपा कहीं नइखे ठहरत. आखिर सत्ताधारी दल आ विपक्ष के औकात में फरक त रहही के चाहीं. ओह साल कांग्रेस आपन चंदा के कूपने बेच के २०० करोड़ के कमाई कइले रहे.
परमाणु शक्ति संपन्न मिसाइल के सफल परीक्षण
काल्हु भारत अपना परमाणू शक्ति संपन्न मिसाइल पृथ्वी २ आ धनुष के सफल परीक्षण कइलस. उड़ीसा के बालासोर जिला में चन्डीपुर परीक्षण केन्द्र से ई मिसाइल दागल गइलीं सँ जवन अपना लक्ष्य पर सही मार करे में सफल रहली सँ. पृथ्वी मिसाइल के सेना में शामिल कइल जा चुकल बा आ काल्हु के परीक्षण सेने का तरफ से करावल गइल रहे.
बीसबीसा क्रिकेट खातिर भारत के टीम के एलान
अप्रेल मई में होखेवाला बीसबीसा क्रिकेट वर्ल्ड कप खातिर भारत के टीम के घोषणा काल्हु कर दिहल गइल. टीम के कप्तानी धोनी का जिम्मे रही. कर्नाटक के तेज गेंदबाज विनय कुमार अकेला नया चेहरा बाड़े टीम में. वीरेन्द्र सहवाग उप कप्तान, दिनेश कार्तिक, गौतम गंभीर, आशीष नेहरा, पीयूष चावला, सुरेश रैना, रोहित शर्मा समेत पन्द्रह खिलाड़ियन के नाम घोषित कइल गइल बा. सचिन तेंदुलकर के नाम नइखे. काहे कि ऊ अपनही ना तइयार भइलन.
Like this:
Like Loading...
Related


text:
'मलकिन कउनो जरुरी बा कि तोहार टेपरिकार्डर हमेशा चालू रहे?'
'हमार टेपरिकार्डर बा आ रउआ त जइसे स्टिरियो बजावत बानी! हमरा का? करीं अपना मन के. बाद में हमरा लगे मत आयेब!' एतना कह के पंडिताइन बहरी जाये लगली. जात जात दरवाजा पर रुक के ठलुआ से कहली 'का हो रसोइ में अइबऽ कि तोहरो एकलव्य बने के बा?'
इ बात सुन के ठलुआ कुछ कहीत ओकरा पहिले पाड़ेजीए बोल पड़लें, 'पंडिताइन रसोई खातिर अब ठलुआ के भुला जा. काल्हु से तोहरा खातिर एगो महरी के इंतजाम कर दिहले बानी. काहे से कि हम ना चाहेब कि तू कहीं भी काम के बीच में ठलुआ के रसोई में खींच के ले जा. आखिर हमरो इज्जत के सवाल बा.'
एतना सुन के पंडिताइन कुछ कहे चहली बाकि कह ना पइली. शायद उनहु के ई बात मालूम रहे कि उगता सुरुज के सलाम कइल जाला. आ चाहे जो हो, फिलहाल त पाड़ेजी के मोछ पर ज्यादा ताव बा. बाकि पाड़ेजी के बात सुन के जाये से पहिले अइसन मुँह बनावे मे ना हिचकली जेकरा के देख के लागे कि मुहँ के स्वाद बहुत कड़ुआ हो गइल बा. पंडिताइन के जाये के बाद पाड़ेजी ठलुआ के समझावे में बिजी हो गइले.
'हाँ, तऽ हम का कहत रहनीं ह?'
'यही कि केस त बहुत तगड़ा हव लेकिन यदि पुलिस थाना से सही जानकारी मिल गइल त ईहो मामिला सझूरावत देर नाही लागी.'
'सही जवाब. लेकिन बबुआ, पुलिस के जवाब के इंतजार में हम खाली हाथ बइठे वाला नाही बानी. चलऽ, चलके घटना वाला जगह देखल जाव. का पता, पंडिताइन के सोच से हमनी के हाथ फेर बिलाई के भागे छींका टूटे वाली बात हो जाव.'
एतना कहला के बाद पाड़ेजी चाय के आखिरी घूँट पी के खाड़ हो गइले. देखा देखी ठलुओ खड़ा हो गइल. बाकि ओकरा मन में एगो सवाल रहे जेकरा खातिर ऊ पाड़ेजी के टोक दिहलस.
'लेकिन गुरु ?'
'अइसे भकुआ के देखे के दरकार नइखे. सिंह साहब से बात हो गइल बा. घटना वाला जगह पर एगो सिपाही पहुँच चुकल होई.'
कहके पाड़ेजी बहरी चल दिहले आ पाछा पाछा ठलुओ चल पड़ल.
'हम कुछ ना जानत हई. हमके एक हफ्ता के भीतर ४० किलोमीटर दायरा में के हर थाना के ऊ रिपोर्ट चाही जेम्मे ३० से ३५ साल के अइसन मेहरारू के गुम होवे कऽ रिपोर्ट दर्ज हो जवन शहर में जाके काम करत हो या कउनो कारण से ओकर शहर खासकर के बनारस बराबर आना जाना हो.' दुसरा तरफ के आवाज सुनला के बाद सिंह साहब फिर कहले ' अउर हमके शहर के हर थाना कऽ भी अइसन रिपोर्ट चाही जेम्मे कउनो काम वाली बाई के कऊनो भी कारन से गुम होवे के बात दर्ज हो. खास करके शहर के बहरी इलाका क.'
दुसरा तरफ से फिर कुछ कहल गइल जेकरा के सुनला के बाद सिंह साहब एतना कहले कि एक दु दिन के देरी हो चली लेकिन एतना ध्यान देले रहे कि ई केस में एस.पी. साहब खुद दिलचस्पी लेत हउअन.'
एतना कहला के बाद सिंह साहब फोन रख के एगो हवलदार के बोलवले अउर ओकरा के कंकाल वाला घटनास्थल पर जाये के आदेश दिहले. जेकरा बाद हवलदार अपना काम पर चल गइल. सिंह साहब लम्बा साँस लेत कुर्सी पर पसर गइले. उनका सामने टेबुल पर पाड़ेजी के लिखल चिट राखल रहुवे. जेकरा के ऊ एक बार फिर से उठा के पढ़ले अउरी निश्चिन्त हो गइले. चिट में उहे लिखल रहे जेकरा के पूरा करे खातिर पाड़ेजी फोन पर निर्देश देत रहुवन. समझे वाला उनका चेहरा के भाव देख के समझ सकत रहे कि ऊ परेशान बाड़े. परेशानी इ खातिर भी हो सकेला कि उनका दिमाग में पाड़ेजी वाला बात काहे ना आइल अउरी परेशानी इ बात के भी हो सकेला कि पाड़ेजी के दिमाग में ई बात आइल त ई कइसे आइल. आ ईहो बात के हो सकेला कि का पाड़ेजी के दिमाग महादेव बाबू वाला केस के तरह एह बार भी सफल होइ?
पाड़ेजी ठलुआ के साथे घटना वाला जगह पहुँचले त थाना वाला हवलदार उनही क इंतजार करत रहुवे. जब ऊ पाड़ेजी के अभिवादन कइलस त पाड़ेजी भी ओकर जवाब दिहले आ फिर सवाल कइले -
' का हो रामदीन सब ठीक बा नू ?'
'जी पाड़ेजी.'
'भाई, नामे लेबे के बा त पूरा नाम लिहल करऽ. ना त खाली गमछाजी भी चली. का बा कि बाबा के टाइम से ही पूरा नाम सुने के आदत पड़ गइल बा. आ जब केहु गमछा बोलेला त हमरा भीतर भी एगो जोश आवेला कि कुछ कर के देखावे के बा.'
'जी.' बेचारा हवलदार एकरा से ज्यादा कुछ ना कह पइलस.
'खैर छोड़ऽ आ बतावऽ कि केने चले के बा?' ई सवाल करत के पाड़ेजी के निगाह चारो तरफ दउड़त रहे. बाकि कुछ घर के अलावा उनके एक तरफ पान के दुकान के साथ साथ वही से लागल चाय के दुकान के अलावा कुछ ना नजर आइल. सुनसान इलाका में हवलदार उनका के एगो घर के बगल से पिछवाड़े के तरफ ले गइल. जहाँ चारो तरफ झाड़ के अलावा दूर एगो गंदा से तालाब देखात रहे. तनिका अउर अन्दर गइला पर हवलदार उनका के ईंटा से घेरल जगह देखा के कहलस -
'गमछा महाराज ईहँवे कंकाल मिलल रहे.'
'भाई रामदीन बड़ा जल्दी हमार बात बूझ गइलऽ.' एतना कहला के बाद पाड़ेजी सब तरफ देखे लगले. बाकि कुछ खास ना देखाई पड़ल. पर पता ना काहे ऊ झाड़ के हवलदार के हाथ के डंडा से हटावत एक तरफ चल पड़ले आ करीब एक फर्लांग गईला के बाद एक जगह खाड़ हो गइले. उहँवा के जगह जरा साफ सुथरा लागत रहे. आ १० १० फीट चारो तरफ अइसन लागत रहे कि ईहँवा केहु ना केहु जरुर आवेला. एक तरफ पत्थर के चबूतरा जईसन कुछ रहे जेकरा पर एक आदमी आराम से लेट सके. चबूतरा के गौर से देखला पर पाड़ेजी के एक कोना में कुछ देखाइ पड़ल. जेकरा बाद ऊ उहँवा गइले आ ओह चीज के निकाल के देखले त उनका चेहरा पर हँसी अउर खुशी दुनो छा गइल. पाड़ेजी ऊ चीज के जेबा में रखले अउरी ओकरा बाद उ जगह के ठीक से देखला के बाद पलटले आ कहले -
'अब चले के दरकार बा. ईहँवा जवन चीज खातिर आइल रहीं ओकरा से ज्यादा मिल गइल.'
रामदीन के अलावा ठलुओ उनका के गौर से देखे लागल. बाकि पाड़ेजी दुनो के तरफ ध्यान देले बिना जेहर से आइल रहन ओहरे से वापस हो गइले. देखा देखी ऊ दुनो भी पाछा पाछा चल पड़ले.
आखिर कवना चीज खातिर पाड़ेजी आइल रहन आ उनका कवन चीज मिल गईल? का ऊ चीज पाड़ेजी के ए केस पर भी सफल होखे में मदद करी?
अंक - 87 (5 जुलाई 2016)


text:
रिनाक
रिनाक (अंग्रेजी:Rhenock) सिक्किम के पूर्वी जिला में परेला। इ सिक्किम के छोटा-सा क्षेत्र बा। जहाँ बजार,और गाँव स्थल बा । सिक्किम के राजधानी गान्तोक बा जौन लगभग 63 किलोमिटर दूर जलेपला पास जायेवाला मार्ग मे अवस्थित बा इ स्थल समुद्री सतह से 1040 मिटर उचाई पर बा। लेप्चा बोली के दुगो शव्द रे - नोक से बनल ( बाद में रिनाक) जएकर अर्थ होअला "काला पहाड"। रिनाक बजार से उपर मे अवस्थित आरिटार मे राज्य के पहिल्का पुलिस चौकी के स्थापना भइल। ओहि के कारन इ स्थल राज्य के खातिर इतिहासी बा।
इतिहास[संपादन]
आज तक रिनाक के लिखित इतिहास जानकारी में न होखे के कारन बुजुर्गोंन के मुह से सुनल तथ्यों आउर सीमित स्रोत से मिल्ल जानकारी के अनुसार- तेह्रौं शताव्दी तक इहा के स्थल घोर जंगल से ढकल रहल। लेप्चा जाति प्रथम वासिन्दा कह्ल्य्लन। ओक्रा बाद भुटिया औरि नेपाली समुदाय के लोग ई स्थल पर आइल।
सामजिक ढांचा[संपादन]
रिनाक में सिक्किम के औरि जगह जैसन सब जाति के लोग रहेलन, जौन मे लेप्चा, भुटिया, नेपाली (गोर्खा), मारवाडी और बिहारी सामिल बारन।
शैक्षणिक संस्थान[संपादन]
रिनाक के शैक्षिक इतिहास राज्य के ओरि जगहन से लम्बा बा। एही स्थल पर राज्यके सर्वप्रथम विद्यालय के स्थापना सन 1880 में मिशनरियन द्वारा भइल। बाद में ई विद्यालय के सिक्किम सरकार अधिग्रहण करके किंगस्टोन में स्थानान्तरित करदेह्ल्स ओरि उच्चतर माध्यमिक विद्यालय के दर्जा दिह्ल्स। हाल में ई विद्यालय के रिनाक उच्चतर माध्यमिक विद्यालय के नाम से जानल् जाला। सिक्किम के सर्वप्रथम संस्कृत विद्यालय रिनाक के मन्दिर में स्थापित कइल गइल। सिक्किम भारत में विलय भइला के बाद निम्न विद्यालय भइल-
- सरकारी महाविद्यालय
- रिनाक उ. माध्यमिक विद्यालय
- तारपिन मा. विद्यालय
- सुदुंगलाखा मा. विद्यालय
- आरिटार मा. विद्यालय
- सन्त जोशेफ विद्यालय
- संस्कृत पाठशाला
- अन्य नि.मा.विद्यालय ओरि प्रा.पाठशालाएँ
पर्यटक स्थल[संपादन]
- आरिटार तालाव, रिनाक(पूर्व सिक्किम)
- आरिटार (लाम्पोखरी)
- आरिटार गुम्पा
- सिद्धिविनायक मन्दिर (निर्माणाधीन)
- फूलों के नर्सरी।
- रेसि इको टुरिसम
- रामगौरि सगंरालय


text:
गीत कहीं या गजल सब एहि में कहाईल बा, आपन बर्बादी के हाल सब एहि में कहाईल बा।। पढ़े के उमरिया में किरकिटिया खेलाईल बा, एक से एक मँहग बल्ला किनाईल बा। आज उहे बल्ला से हमार कपड़ा धुलाईल बा, हमरा पहिला शौक के धुआँ धुआँ उड़ाईल बा।। गीत कहीं या गजल..........।। बाबुजी के कहना ना एगुड़ो सुनाईल बा, लागल हमके फिल्मी रोग ईऽ कहाईल बा। हर लड़की में हमरा हिरोईनी देखाईल बा, हर सपना हमार टुटके बिखराईल बा।। गीत कहीं या गजल..........।। कमाई के बेला तऽ बस हाथे मलाईल बा, इन्टरव्यु में कलकत्ता के मुबंई सुझाईल बा। सिफारिश के बिना बस किस्मतिया कोसाईल बा, चुग गइला खेत के बाद ही दुनिया पछताईल बा।। गीत कहीं या गजल..........।। आपन हाल देखके ही एगो सीख याद आईल बा, जिनगी के खेल में हुनर ही सबसे बड़ मिसाईल बा, ई कहनी तऽ आपन बाटे राउर खीस काहे निपोराईल बा, अइसन त नईखे ई रचना में रऊओ कहनी दोहराईल बा।। गीत कहीं या गजल..........।। गीत कहीं या गजल सब एहि में कहाईल बा, आपन बर्बादी के हाल सब एहि में कहाईल बा।।
भोजपत्र


text:
सरकार के उदासीन रवैया के कारण…पाँचवा धरना प्रदर्शन दिल्ली के जंतर मंतर पर 15 नवम्बर, 2016 दिन मंगलवार के।
भोजपुरी के संवैधानिक मान्यता आ भोजपुरी के आठवीं अनुसूची में शामिल करावे खातिर सभे भोजपुरिया,भोजपुरी संस्थान, पत्रकार बंधु, रंगकर्मी,साहित्यकार,भोजपुरी सेवी, कलाकार, राजनितिक दल के प्रतिनिधि से निहोरा बा कि अपना भोजपुरी भाषा के उचित सम्मान खातिर जरूर आई सभे।सभे केहू के स्वागत बा।
जय भोजपुरी!
पाँचवा धरना प्रदर्शन दिल्ली के जंतर मंतर पर 15 नवम्बर
सरकार के उदासीन रवैया के कारण…पाँचवा धरना प्रदर्शन दिल्ली के जंतर मंतर पर 15 नवम्बर, 2016 दिन मंगलवार के।


text:
भोजपुरी सिनेमा के एक्शन स्टार विराज भट्ट अभिनीत फिलिम ‘कसम वर्दी के’ रिलीज होखे से पहिलही से चरचा में बा. एह फिलिम ला विराज भट्ट पहिला हाली आपन लुक बदलले बाड़न. उनकर दू गो लुक बा एह फिलिम में. पहिला एगो सीधा सादा युवक के त दोसरका एक्शन पैक्ड नायक के.
एह फिलिम के निर्देशक दिनेश यादव आपन कैरियर पत्रकारिता से शुरू कइलन आ अब एगो सफल निर्देशक हो गइल बाड़े. भोजपुरी फिलिम इंडस्ट्री में उनकर सिक्का चलेला. ‘कसम वर्दी के’ बदला के कहानी वाला एक्शन-थ्रिलर ह. खीस भा कुछ कर गुजरे का जुनून में आदमी किरिया खा लेला कि हम कर के रहब. अब आपन बदला लेबे के हर आदमी के अलग अलग तरीका होला. से एह फिलिम में बहुते कुछ नया अंदाज वाला देखे के मिली.
निर्माता हउवें कांतिलाल पी. मारू. गीत लिखले बाड़े प्यारेलाल यादव आ श्याम देहाती. संगीतकार हउवें प्यारेलाल यादव, नृत्य निर्देशक कानू मुखर्जी, आ कहानीकार हउवें लालजी यादव. कलाकारन में विराज भट्ट, मोनालिसा, मदन मोहन, संजय पांडेय, अवधेश मिश्रा, एयाज खान, आनंद मोहन, मनोज टाईगर, प्रकाश जैस, प्रिया शर्मा, रत्नेश वर्णवाल, तेज यादव, किरन यादव वगैरह. आईटम दिहले बाड़ी सीमा सिंह, सम्भावना सेठ आ ग्लोरी.
(शशिकांत सिंह, रंजन सिन्हा)


text:
'अरे इन्पेक्टर साहब आप अचानक.. ?' ममता उनकरा के अन्दर आवे के संकेत करेले, इन्सपेक्टर के साथे दुगो सिपाही, मोहन अउरी बुआजी भी रही जिनका के देख के ममता अउरी राजन के अउर भी आश्चर्य हो ला.
'ममता जी माफ करा. हालात केतनो खराब हो, हमरे अधिकारियन के नजर में ई दुनो लोग कातिल ना हो सकत हव. एहि से हम ई लोग के ईहाँ लेके आइल हई.'
'अईसन कईसे हो सकत हव? अबही ४ घंटा पहिलहीं त दुनो जने आपन जुर्म कबूल कईले रहन.' इन्सपेक्टर के बात सुन के ममता अउर राजन दुनो के आश्चर्य के सीमा ना रहे आ राजन के ई सवाल से लागत रहे कि सबसे ज्यादा ओकरे के कष्ट भइल होखे.
'राजन बाबू जुर्म कबूलला से ज्यादा जरुरी होला सबूत. अउर पुलिस के पास ई दुनो लोग के खिलाफ कउनो सबूत नाही हव. साथही कतल के जगह के हालात अउर ई लोग के कबूलनामा से भी अईसन नाही लगत हव कि ई लोग कतल कईले होई. हम लोग के काम रहल ई दुनो जने के सही सलामत आप लोग के हवाले करे क. बाकि एक बात के आप लोग के खास ध्यान धरे के होई.' इन्सपेक्टर सिंह राजन के बात के जवाब देके कुछ कहे चहले त ममता सवाल कईलस...
'कवन बात इन्पेक्टर साहब?'
'ई लोग ईहाँ से कहीं जा ना पावे. अउर यदि गइल भी त पुलिस के तुरन्त सूचना मिले के चाही.' एतना कहला के बाद इन्सपेक्टर, राजन अउर ममता के आश्चर्य के डाल के अपना दल बल के साथ वापस चल गइले. जेकरा बाद दालान में तनिका देर खातिर खामोशी छा गइल. के का बोले, केहु के कुछ समझ में ना आइल. राजन अउर ममता के चेहरा पर जहाँ बुआ आ राजन खातिर नफरत झलकत रहे ऊँहे बुआ अउरी मोहन के चेहरा पर ग्लानि के भाव स्पष्ट रहे.
'ममता बिटिया.' बुआजी कुछ कहे चहली त ममता हाथ क इशारा से उनके चुप रहे के कहलस अउरी राजन के साथे अन्दर जाये लागल कि दरवाजा से पाड़ेजी के आवाज आईल..
'अइसनो का हो गइल ममता बिटिया, कि बहिना के बातो सुने से इंकार कर रहल बाड़ू?'
पाड़ेजी के आवाज पर सबकर ध्यान दरवाजा पर गइल त पाड़ेजी ठलुआ क साथे अन्दर आवत रहले.
'गमछा चच्चा! आप पुलिस के हरकत देखत हउआ न?' ममता के चेहरा पर अबहियो पूरा घटना के लेके रोष साफ झलकत रहे.
'काहे ना बिटिया. बाकि ई त हमहू जानिले कि ई लोग कातिल नाही बा.' पाड़ेजी ममता के बात सुन के इत्मिनान से कहले त सब आश्चर्य में पड़ गइल. ईहाँ तक कि मोहन अऊर मोहन के माई भी.
'ई का कहत हउआ गमछा चच्चा.' पाड़ेजी के जवाब पर ममता सवाल कईलस.
'हम बिल्कुल सही कहत बानी बिटिया रानी. कातिल ना त मोहन बबुआ बाड़े अउरी ना ही बहिना बाड़ी. कातिल त केहू अउरे बा.' पाड़ेजी जेतना आराम से जवाब दिहले ओतना आराम से केहु एह जवाब के पचा ना पावल. मोहन का माई से ना रह गइल त ऊ आपन भड़ास निकाले खातिर पाड़ेजी से सवाल कईली...
'जब हम लोग कातिल नाही हई त हम लोग क साथ एतना बड़ा मजाक काहे कइलऽ गमछा?'
'माफ करीहऽ बहिना. महादेव बाबू के असली कातिल तक पहुँचे खातिर ई सब जरुरी रहे. आ हमरा यकीन बा कि जब कातिल पकड़ल जाई त सब केहू हमरा के माफ कर देही.'
'मतलब ई कि अब आप असली कातिल तक पहुँच गइल हउआ?
' पाड़ेजी के बात सुन के राजन सवाल कइलस त पाड़ेजी फेर कहले...
' अबही ना जवाँई बाबू. काहे से कि हमार दुसरको शक बेकार हो गइल बा.'
पाड़ेजी के एतना बात सुन के राजन के मुँह बन गइल आ पाड़ेजी के अब तक के करनी का आधार पर ऊ उनकरा पर कमेन्ट कर बईठल...
'चच्चा, हमके तऽ अब लगे लगल हव कि आप सिर्फ ख्याली पोलावे पकावत हउआ. हम लोग के बाबूजी के कातिल के पकड़वावे के जरुर हव बाकि ई सब नौटंकी देखले बिना. हम त अब ईहे कहब कि अब आप ई सब नाटक बन्द कर दऽ.'
'राजन.' एकरा पहिले कि राजन के बात सुन के पाड़ेजी कुछ कहतन, ममता राजन के टोक दिहलस. ओकरा चेहरा से लागत रहुए कि चाहे कुछ हो राजन के बात ओकरा अच्छा नइखे लागल.
'कउनो बात नाही ममता बिटिया. जवाँई बाबू के बात के हमके जरिको बुरा ना लागल. बाकि अब जब एतना सब कुछ हो ही गइल त हम जवाँई बाबू से कहेब कि हमार एगो आखिरीओ कहानी सुनिये लें. शायद हमरा कहानी से खुश हो के जवाँई बाबू के हमरा बारे में बिचार बदल जाव.', एतना कहला क बाद पाड़ेजी सबकरा के बारी बारी से देखे के बाद राजन के तरफ देख के कुछ कहे के ईजाजत मँगले आ राजन के कुछ कहे से पहिले ही आपन कहनी शुरु कर दिहले....' ममता बिटिया हमके माफ कर दीहऽ. कातिल क रुप में हमरा तोहरा पर पूरा शक रहे बाकि जब ध्यान से खोज कइली त हमार शक मिट गईल. बाकि हमके असली कातिल तक पहुँचे के रास्तो मिल गईल. कातिल के बा ई बात सबकरा के मालूमे पड़ जाई जब कातिल पुलिस के सामने आपन जुर्म कबूल करी.. बाकि कतल कइसे भइल हम ओकर पूरा ब्योरा बता रहल बानी. अपना मौत से एक दिन पहिले महादेव बाबू क केहू से झगड़ा भइल रहे आ जेकरा से झगड़ा भइल रहे ऊ ई बात अच्छा तरह से जानत रहुवे कि यदि महादेव बाबू जिन्दा रहिहन त ओकर बहुत बड़ नुकसान हो जाई. ओकरा के इहो बात निमना से मालूम रहे कि महादेव बाबू शाम होखते अपना कमरा में शराब पियेले. ओकरा ईहो मालूम रहे कि मोहन के ऊपर केहु के लाख रुपया बकाया बा. आ ओही के दवाब में आके ओह दिना मोहन के लेनदार मोहन पर रुपया देबे के जोर दिहलस ताकि मोहन अउरी महादेव बाबू मे झगड़ा हो अउर ऊ आपन काम कर जाव.'
एतना कहला के बाद पाड़ेजी सबकरा के बारी बारी से देखे लगले त पवले कि सब उनही के आगे के कहानी जाने खातिर बेचैनी से देख रहल बा.


text:
भोजपुरी के नयका सुपरस्टार खेसारीलाल यादव के दिल भोजपुरी के हॉट गर्ल अंजना सिंह ले उड़ल बाड़ी आ खेसारी अब उनुका प्यार में पागल बाड़े. फिल्म ‘दिल ले गईल ओढनिया वाली’ के ई जोड़ी आजुकाल्ह अपना फिल्म ले के खूबे चरचा में बाड़ें.
बालाजी सिनेविजन प्रा. लि. के बैनर तर प्रसिद्ध वितरक पप्पू भाई, राजेश सिंह आ संजय कनूगा के बनावल एह फिल्म में खेसारीलाल यादव के दिल ओढनिया वाली अंजना ले उड़त बाड़ी आ खेसारी कइसे अपना प्यार में सफल होखत बाड़े इहे एहमें देखावल गइल बा. निर्देशक अरबिंद चौबे हउवें
फिल्म के कलाकारन में शशि मोहन सिंह, प्रिया कपूर, मनोज टाईगर, आनंद मोहन, प्रिया पाण्डेय, रत्नेश वरनवाल, आशा शर्मा, जसवंत कुमार, बालेश्वर सिंह, जय सिंह आ रजनीश झांजी के प्रमुख भूमिका बा.
फिल्म जून में रिलीज कइल जाई.
(प्रशांत निशांत के रपट)


text:
Home Tags अमरीश सिंह
Tag: अमरीश सिंह
संगीता तिवारी और राकेश मिश्रा अभिनीत भोजपुरी फिल्म सुपरस्टार राधे रंगीला...
संगीता तिवारी और राकेश मिश्रा अभिनीत भोजपुरी फिल्म सुपरस्टार राधे रंगीला बन कर तैयार है । इसमें राकेश मिश्रा का एक्शन और अखारे के...
अमरीश सिंह कर रहे हैं “भोजपुरी फिल्म सर्वशक्तिशाली महादेव” की शूटिंग
भोजपुरी सिनेमा के राइजिंग स्टार अमरीश सिंह इन दिनों राँची की खूबसूरत वादियों में भोजपुरी फिल्म सर्वशक्तिशाली महादेव की शूटिंग में व्यस्त हैं। भोजपुरी...
भोजपुरी फ़िल्म टकराव के सेट पर अमरीश सिंह घायल
जब हौसला हो बुलंद, अंदर हो कुछ कर गुजरने का जज़्बा हो तो कोई भी बाधा आपके सफलता के राहों में नहीं आ सकती।...


text:
फोन टेपिंग का मुद्दा पर संसद में हंगामा
फोन टेपिंग का मुद्दा पर आज संसद के दुनु सदन में विपक्ष का साथे सरकार के समर्थन दे रहल बसपा आ राजदो के सांसद जम के हंगामा कइलें. ओह लोग के कहनाम रहे कि मामिला गंभीर बा आ प्रधानमंत्री खुदे आ के आपन बयान देस. सरकार के कहनाम रहे कि दुपहर बाद गृहमंत्री बयान दीहन. बाकिर विरोध करे वाला लोग प्रधानमंत्री से जवाब चाहत बा. मजबूरन दुनु सदन के बारह बजे ले स्थगित कर देबे के पड़ल. बाद में जब लोकसभा फेर से बइठल त हो हल्ला का बीचे में गृहमंत्री कहलें कि आरोप झूठ बा आ फोन टेप करे के कवनो सुबूत नइखे.
अमर सिंह का साथे चलत चार गो गाड़ी के चालान
अमर सिंह के साथे चलत चार गो वाहन के काल्हु चालान कर दिहल गइल काहे कि ऊ चारो वाहन बनारस के आईजी जोन राजेन्द्र पाल सिंह का गाड़ी से आगे निकले का कोशिश में रांग साइड से आ गइलें. ओह घरी रेलवे क्रासिंग बन्द रहे आ जाम लागल रहे. जौनपुर के पुलिस अधीक्षक कहलें कि चारो गाड़ी यातायात नियम के उल्लंघन में चालान कइल गइल.
तोगड़िया फेर आग उगिललन
विश्व हिन्दू परिषद के महासचिव डा॰प्रवीण तोगड़िया काल्हु मेरठ में एगो सभा में कहलें कि जबले हिन्दू बेरोजगारन के रोजगार नइखे मिल जात तबले ऊ मुस्लिम आरक्षण ना होखे दीहें. तोगड़िया एहू बात पर नाराजगी जतवलन कि कुछ हिन्दू मालिक अपना किहाँ मुस्लिमन के नौकरी देबे लें जबकि बहुते हिन्दू बेरोजगार घूमत बाड़े. कहलन कि आपसी भेदभाव का चलते हिन्दू समाज विभाजित बा जवना के फायदा केन्द्र सरकार उठा रहल बिया.
कांग्रेस पिछड़ा विरोधी हियऽ, कहलें मुलायम
सपा नेता मुलायम सिंह यादव काल्हु पिछड़ा वर्ग संघ के आयोजित लखनऊ सभा में बोलत कांग्रेस के पिछड़ा विरोधी बतवलन. कहलन कि कांग्रेस हमेशा पिछड़ा नेता के बेइमान साबित करे में लागल रहेले. कहलें कि अगर मुसलमान आ पिछड़ा वर्ग एक जुट हो जाव त कांग्रेस के खतम कइल जा सकेला आ पिछड़ा अउर अल्पसंख्यक समाज के विकास खातिर इ जरुरी बा.
दू दिन के नक्सली बन्द का चलते कई ट्रेन रद्द
नक्सली दू दिन के बिहार झारखण्ड बन्द के एलान कइले बाड़े सन जवना चलते कई गो ट्रेन रद्द कर दिहल गइल बा आ रात में चलेवाली गाड़ियन के गति धीमा करे के फैसला लिहल गइल बा. एहमें राजधानियो एक्सप्रेस के गति कम कर दिहल जाई.
बिना मुकदमा फाँसी चढ़ा दिहल गइल
अपना पर खतरा आवत देख भारत के क्रिकेट बोर्ड अतना परेशान हो गइल बा कि ऊ नइखे चाहत कि साँच सामने आवे. ललित मोदी के बिना सुनले उनका के बर्खास्त कर दिहल गइल आ बड़ौदा क्रिकेट एसोसिएशन के प्रमुख चिरायु अमीन के आईपीएल कमिश्नर बना दिहल गइल बा. बोर्ड अध्यक्ष शशांक मनोहर के कहनाम बा कि आईपीएल विवाद के सही जाँच खातिर जरुरी रहे कि ललित मोदी के हटा दिहल जाव.
रसड़ा में बैंक मैनेजर का खिलाफ गेट पर ताला
सेन्ट्रल बैंक के रसड़ा शाखा के मैनेजर का मनमानी का खिलाफ स्वंय सहायता समूह के औरत आजु प्रदर्शन कर कर गेट पर ताला लगा दिहले बाड़ी.
शोएब मलिक मीडिया से मंगले साढ़े तीन करोड़
रिसेप्शन आ वलीमा के कवरेज करे के अधिकार देबे खातिर शोएब मिलक मीडिया से साढ़े तीन करोड़ रुपिया के माँग कइले बाकिर कवनो चैनल देबे के तइयार ना भइल त पत्रकारन के बाहर निकलवा दिहलें. ओकरा बाद शोएब आ सानिया मिर्जा सियालकोट चल गइल लोग.
तेरह गो जोड़ा के सामूहिक विवाह
काल्हु छपरा का एकता भवन में सर्व धर्म सामूहिक विवाह के आयोजन ग्लोबल ग्रुप छपरा का तत्वाधान मे भइल जवना में तेरह गो जोड़ा के शादी संपन्न करावल गइल. एह मौका पर मौजूद सिवान के सांसद ओमप्रकाश यादव, सारण जिला परिषद के अध्यक्षा सोमा यादव वगैरह लोद शादी विवाह के फिजूल खर्ची रोके खातिर एह तरह के आयोजन करावे पर जोर दिहल.
आईपीएल फाइनल चेन्नई जीतलसि
सचिन के अरमान पूरा ना हो पावल आ काल्हु चेन्नई सुपर किंग्स मुंबई इण्डियंस के हरा के फाइनल जीत लिहलसि. सचिन तेंदुलकर के आईपीएल थ्री में सबसे बेसी रन बनावे का चलते आरेंज कैप इ प्रज्ञान ओझा के सबसे बेसी विकेट लेबे का चलते पर्पल कैप मिलल. पहिला बेर अइसन भइल बा कि दुनु कप कवनो भारतीये का मूड़ी पर चढ़ल.